Elak berkumpul beramai-ramai sambut Gawai

SIBU: Pemanca James Semilan Guang menasihatkan masyarakat Dayak yang akan menyambut Gawai Dayak supaya lebih berhati-hati dan menjaga kebersihan diri bagi mengekang penularan wabak Covid-19.

Tegasnya, amat penting bagi masyarakat Dayak terutama di rumah panjang sentiasa menjaga kebersihan diri bagi mengekang penularan wabak Covid-19.

“Tahun ini, Gawai Dayak akan disambut dalam suasana yang berbeza kerana Covid-19. Kita semua sedia maklum Covid-19 ini amat berbahaya dan boleh membawa maut.

“Oleh itu, kita harus berhati-hati dengan menjaga kebersihan diri serta mematuhi prosedur operasi standard (SOP) yang telah ditetapkan kerajaan,” jelasnya.

James memberitahu, kebiasaan semasa Gawai penduduk rumah panjang akan berkumpul beramai-ramai di ruai rumah panjang atau semasa melakukan upacara miring.

Namun untuk tahun ini katanya, penduduk dilarang berkumpul beramai-ramai atau lebih daripada 20 orang pada satu-satu masa.

“Kerajaan sebelum ini tidak melarang upacara miring dilakukan namun kita harus sedar agar tidak melakukannya beramai-ramai.

“Mungkin kita boleh menjalankan upacara miring ini secara berkumpulan tidak lebih 20 orang bagi satu pintu bilik,” ujarnya sambil menambah jarak sosial juga harus dijaga.

Disamping itu, James juga mengingatkan agar amalan berkongsi satu gelas ketika minum minuman keras dihentikan.

Ini kerana katanya, amalan itu tidak sihat dan berbahaya kepada kesihatan lebih-lebih lagi dengan penularannya wabak Covid-19.

“Jangan kita amalkan lagi amalan berkongsi gelas ini ketika minum untuk kebaikan bersama,” ujar beliau sambil menasihati penduduk rumah panjang agar kerap membasuh tangan dan menjaga kebersihan persekitaran rumah panjang.

Bagi masyarakat Dayak yang berada di bandar, James menasihati mereka agar tidak pulang ke rumah panjang bagi menyambut Gawai Dayak.

“Seboleh-bolehnya mereka yang tinggal atau bekerja di bandar jangan pulang ke rumah panjang. Kita boleh menyambut Gawai bersama keluarga di rumah masing-masing.

“Pada masa sama, mereka dari rumah panjang juga jangan ngabang atau berkunjung ke rumah rakan-rakan yang berada di bandar.

“Sama-samalah kita menjaga antara satu sama lain,” ujarnya sambil mengucapkan selamat Gawai Dayak kepada semua.

See author's posts


Biar GPS jadi ‘playmaker’ daripada ‘kingmaker’

KUCHING: Gabungan Parti Sarawak (GPS) mengharapkan seorang ‘playmaker’ dan suara Ahli Parlimen yang lebih kuat di Dewan Rakyat pada Pilihan Raya Umum Ke-15 (PRU-15) ini.

Pengerusi Publisiti dan Media GPS, Dato Idris Buang yang juga Ketua Penerangan Parti Pesaka Bumiputera Bersatu (PBB) berkata adalah lebih penting untuk mewujudkan ‘playmaker’ yang mampu melaksanakan banyak perkara untuk rakyat selain hanya menghasilkan ‘kingmaker’.

Justeru, beliau menggesa masyarakat Cina supaya mengubah mentaliti dan janganlah terlalu taksub dengan kata-kata manis serta propaganda calon Pakatan Harapan (PH), Parti Tindakan Demokratik (DAP) dan pihak pembangkang lain.

“Ia adalah tidak berguna untuk berbicara mengenai perjuangan untuk menuntut kembali hak kita menerusi Perjanjian Malaysia 1963 (MA63) melainkan kita menghantar wakil dari GPS untuk membincangkannya dengan Kerajaan Persekutuan.

“PRU-15 kali ini berbeza daripada pilihan raya umum yang lalu. PRU kali ini adalah untuk menentukan parti yang layak membentuk Kerajaan Persekutuan dan tiada gunanya bagi GPS untuk memperjuangkan MA63 apabila suara Sarawak tidak kuat di Dewan Rakyat,” katanya semasa sesi sembang media di Ibu Pejabat PBB di sini, hari ini.

Idris yang juga Ahli Dewan Undangan Negeri (ADUN) Muara Tuang menegaskan kemakmuran dan kestabilan negara lebih penting dan politik itu adalah untuk berubah kepada yang lebih baik.

“Kerajaan GPS masih yang terbaik untuk Sarawak dan rakyat harus memberi sokongan padu kepada semua calon GPS yang bertanding di 31 kerusi Parlimen di negeri ini.

“GPS merupakan pemangkin kepada kemakmuran dan kestabilan negara yang akan menjadikan politik di Malaysia menjadi lebih baik,”  katanya.

Di samping itu, beliau turut menggesa pengundi untuk memberi sokongan kepada calon muka baharu GPS di kerusi Parlimen.

Katanya, semua 14 calon muka baharu itu mempunyai kelayakan yang baik serta telah dipertimbangkan daripada semua aspek sebelum dicalonkan.

Oleh RYNNA SHA’ERRA

See author's posts


Antara Kekaburan dan Misteri Sebuah Naratif

Oleh: Roslan Jomel

ADA beberapa kaedah tertentu yang diamalkan oleh pengarang dalam menghasilkan karya masing-masing. Tidak semestinya seseorang pengkarya mendapat ilham penulisan sebaik sahaja selesai membaca karya-karya yang diminatinya. Ada sebahagian pengarang menemui inspirasi selesai sahaja menonton persembahan teater, filem dan pameran lukisan. Ilham sentiasa menunggu di mana-mana. Tidak semestinya di dalam bilik. Bahkan seorang pengarang mampu memperoleh banyak pengalaman yang menarik ketika berada di luar rumah. Jiwa peka pengarang sememangnya mudah tersentuh dengan apa-apa sahaja kejadian yang berlaku di sekeliling mereka. Di situlah mereka mula memulakan draf manuskrip.

Dalam buku Karya Sastera Sebagai Karya Seni (terbitan DBP, 2000), Lutfi Abas menyatakan setiap karya sastera atau karya seni apa pun, adalah ekspresi penulis berhubung perkara-perkara yang tidak berkenan atau terbuku di dasar hatinya.  Karya sastera terbina apabila ada sesuatu kejadian yang berlaku dalam masyarakat penulis yang sepatutnya tidak harus berlaku. Pengarang terpaksa menulis hal-hal demikian dalam karya berbentuk kreatif kerana berasa ia wadah yang sesuai berbanding tulisan-tulisan biasa. Hal ini kerana, karya sastera adalah seperti kod rahsia yang maksudnya ditujukan hanya kepada pembaca intelektual sahaja, walaupun pembaca bukan intelektual boleh terhibur selepas membacanya.

Sasterawan Negara Shahnon Ahmad, menulis dalam sebuah esei bertajuk “Sasterawan Ilmu dan Renungan” (Pabila Hujan Turun, DBP 2015) bahawa sasterawan-sasterawan yang berilmu sekarang ini lebih berani dan canggih lagi memasukkan unsur-unsur kejiwaan atau psikologi yang jauh lebih mendalam dalam karya-karya. Pendekatan ini pasti menjurus kepada keperihalan psikologi yang banyak tersembunyi dan yang banyak dighaibkan oleh Illahi. Keperihalan psikologi ini tentu sahaja menjurus kepada manusia dengan asal usulnya yang melibatkan ilmu antropologi, perkembangannya dan tikaian-tikaian yang dilaluinya. Penerjunan ke dalam ilmu psikologi ini akhirnya bukan sahaja lebih mengenal manusia lebih dalam, tetapi juga mengenal Allah dengan lebih khusus.

Nur Syahmin Shamsol, melalui naskhah bertajuk “Ayah” yang disiarkan dalam ruangan ini pada minggu lalu, cuba menyoroti kemelut hitam dalam sebuah keluarga. Uniknya ialah, Nur Syahmin Shamsol mendapat ilham untuk penulisan naskhah cerpennya berdasarkan pada sebuah lukisan klasik. Ia suatu yang bagus kerana menunjukkan kepada masyakat sastera di luar, bahawa setiap pengarang perlulah menjenguk lebih jauh daripada kebiasaan dalam urusan penulisan karya kreatif. Ranah sastera kita masih terlalu sempit dengan kisah-kisah kemanusiaan yang ditulis sejak dahulu lagi. Pembaca juga ingin mengetahui kisah-kisah berlatarkan kejuruteraan, perubatan dan beberapa ilmu lain yang lebih mencabar selain daripada cerita-cerita yang sudah biasa disampaikan.

Sebagaimana sebuah kisah keluarga yang tipikal, sudah tentu ada peristiwa masam manis di dalamnya. Naskhah itu ditulis dengan sedikit kelainan daripada realisme biasa. Pengarang tidak memudahkan aliran cerita. Maka naskhah ini memerlukan bacaan teliti agar pembaca tidak terlepas dengan apa yang sebenarnya cuba hendak disampaikan oleh pengarang. Hal ini kerana, pada bahagian terakhir naskhah itu, kunci utama kepada dalang kejadian, sukar untuk dikenal pasti. Siapa dan siapa identiti yang sebenarnya kepada dalang pembunuhan? Penuh dengan tanda soal. Ada rahsia, skandal dan insiden jenayah yang berbalut dengan misteri. Tidak ubah seperti drama bersiri 1899 yang diarahkan oleh Baran bo Odar.

Watak utama, Aayan, baharu sahaja kehilangan ayah dan ibunya akibat kemalangan. Mujurlah rakan karib ayahnya, Encik Firdaus, sudi mengambilnya untuk diajak tinggal bersama-sama. Dan seterusnya dijadikan anak angkat. Aayan berasa sungguh bernasib baik. Namun kegembiraan yang diharapkan tidak berpanjangan. Adatlah, kalau seseorang menumpang dalam rumah asing. Puan Aliya, isteri kepada Encik Firdaus, kurang senang dan terganggu dengan kehadiran Aayan. Ekspresi kebencian jelas terpancar dalam layanan Puan Aliya ke atas dirinya. Seolah-olah Puan Aliya mahu segera menyingkirkan kewujudan Aayan. Apa boleh buat, Aayan harus menerima dengan reda keadaan dirinya dalam keluarga angkat.

Manakala, abang angkat Aayan, Azim, lebih gemar berkurung dalam bilik dengan minatnya menyelusuri cerita lagenda dan dongeng. Seorang yang eksentrik dan lebih suka melayan hobi secara sendirian. Azim digambarkan sebagai pelajar pintar dalam akademik, namun malangnya, telah menamatkan hayat hidupnya sendiri dalam bilik dengan sepucuk pistol. Mayatnya berada di dalam bilik ketika pihak diperiksa oleh pihak polis. Kelak, Azim, abang angkat Aayan, hidup semula selepas menyamar menjadi pemandu kereta polis. Siapakah Azim yang mati membunuh diri di dalam bilik sebelum ini? Azim menyerahkan sebuah lukisan dan diari ayahnya. Di situlah, naskhah menjadi berkedut seribu, dan pembaca mula menggaru-garukan kepala dengan insiden yang meragukan malahan menjanggalkan pemahaman.

Sedangkan Puan Aliya, bermain kayu tiga di belakang pengetahuan suaminya. Kononnya Puan Aliya berasa kesunyian dalam rumah sepeninggalan suaminya yang sibuk di luar rumah sebagai seorang sejarahwan. Perbuatan tidak bermoral itu, dimaklumi oleh Aayan dan Azim. Tetapi, mereka berdua terpaksa mendiamkan diri, seolah-olah tiada apa-apa yang berlaku di dalam rumah. Adakah mereka diugut oleh Puan Aliya untuk tidak melaporkan hal itu kepada Encik Firdaus? Rahsia yang kurang menyenangkan itu juga menambah tekanan kejiwaan kepada Aayan di dalam rumah yang semakin melemaskan jiwanya. Memang benarlah, tiada istilah keluarga yang benar-benar bahagia dan harmoni seratus-peratus dalam kehidupan nyata.

Suatu insiden telah berlaku selepas sahaja Azim membunuh diri. Seluruh rumah mengalami gangguan bekalan elektrik. Dengan bantuan cahaya daripada telefon bimbit, Aayan menyedari kemunculan ayahnya dalam rumah yang baharu sahaja balik daripada kerja. Aayan disuruh oleh ayahnya untuk mengambil beg sandang dalam kereta. Dalam garaj kereta yang gelap gelita, ketika Aayan berusaha untuk mendapatkan barang yang dipinta Encik Firdaus, mulut dan hidungnya diserkup oleh tangan lelaki misteri. Aayan berjaya meloloskan diri daripada pelukan lelaki misteri itu. Aayan segera meluru ke dalam rumah dan melihat Encik Firdaus muncul dari dapur. Dia perlu memaklumkan kejadian itu kepada Encik Firdaus.

Ayah angkat Aayan meluru ke dalam garaj. Namun, ada yang memusykilkan ialah pada senyuman sinis pada wajah Encik Firdaus. Menurut pandangan Aayan, sepertinya ada sesuatu yang tidak kena. Aayan segera menghubungi pihak polis dan melaporkan situasi yang baru dialami tadi di dalam garaj. Sesudah menghubungi pihak berkuasa, Aayan tiba-tiba terdengar bunyi orang yang mengaduh kesakitan di dalam garaj. Rupa-rupanya, Encik Firdaus baharu sahaja selesai melakukan pembunuhan. Dalam genggaman tangan Encik Firdaus, terdapat sebilah pisau yang disaluti dengan kesan darah. Lelaki misteri yang menyerkup mulut dan pernafasan Aayan kini terkorban oleh ayah angkatnya. Sepatutnya, hal itu melegakan Aayan. Namun, Aayan bertindak spontan dengan merampas pisau dari genggaman tangan Encik Firdaus. Siapakah sesungguhnya Encik Firdaus dan lelaki misteri? Adakah mereka berdua merupakan individu yang sama? Hal itu tidak mampu dimengertikan oleh Aayan.

Kemudian berlakukah drama yang menambahkan kepelikan naskhah itu. Encik Firdaus bangkit dari tempatnya terjatuh, selepas ditolak oleh Aayan. Berapa usia Aayan? Kuat sungguh tenaga fizikalnya ketika bergelut dengan lelaki dewasa berumur 42 tahun. Aayan bingkas melarikan diri dari rumah itu. Sebaik sahaja berada di pintu utama, pihak polis tiba bersama-sama dengan Puan Aliya. Hal ini menambahkan kekalutan naskhah. Bagaimana Puan Aliya menyedari insiden yang berlaku dalam rumahnya? Dan mengapa dia ada bersama-sama dengan sekumpulan anggota keselamatan? Aayan meletakkan seluruh kepercayaannya kepada pihak polis dengan membawa mereka ke dalam garaj. Tetapi, apa yang berlaku di dalam garaj berubah menjadi terbalik. Encik Firdaus dilihat terbaring di situ. Sungguh menghairankan.

Aayan kebingungan. Aayan menyatakan bahawa ayahnya yang menceroboh masuk ke dalam rumah. Dan kini lelaki itu mati di tempat kejadian. Butiran laporannya kepada pihak polis telah menjadi bertentangan. Mana yang benar dan palsu? Puan Aliya menyalahi Aayan dan menuduh dialah si pelaku ke atas jenayah di dalam rumah itu. Aayan terkesima. Puan Aliya meluru ke arah mayat suaminya dan menangis bagaikan seorang dramatis. Dialog yang dilontarkan oleh Puan Aliya ke atas Aayan, sangat mengundang persoalan: “Semua ini salah engkau! Engkaulah yang membunuh keluargaku! Tidak cukupkah engkau membunuh keluarga kandungmu sendiri?” Di mata Aayan, Puan Aliya sungguh bijak mengambil kesempatan. Lakonannya itu telah mengelabui pandangan pihak polis.

Aayan didapati bersalah hasil daripada siasatan yang dilakukan oleh pihak polis. Cap jarinya dikesan berada pada sebilah pisau dalam kes pembunuhan. Dia bersendirian. Tiada saksi di tempat kejadian dan tiada sesiapa yang datang untuk membela dan mempertahankan keadilan di pihaknya. Aayan dianggap sebagai suspek utama pembunuhan Encik Firdaus. Dia dihantar ke juvana untuk menjalani hukuman. Dalam kereta polis, abang angkatnya muncul semula. Abang angkatnya menyerang pegawai polis yang duduk di sebelah Aayan. Pegawai polis yang pengsan itu, ditolak keluar dari dalam kereta. Pada detik itulah, identiti pemandu kereta polis itu dirungkaikan. Azim yang sebelumnya mati membunuh diri dalam bilik, kini muncul semula dan menyerahkan lukisan dan diari milik Encik Firdaus.

Lukisan yang diserahkan oleh Azim kepada Aayan sangat menarik perhatiannya.

Lukisan itu memaparkan sepasang kembar perempuan dan sepasang kembar lelaki yang berjumpa di dalam hutan. Apa yang lebih menakjubkan ialah seorang lelaki dan seorang perempuan dari pasangan kembar tersebut mengeluarkan sinaran yang menyebabkan seorang lagi kembar perempuan mula pengsan manakala kembar lelaki yang lain pula telah mengeluarkan sebilah pedang seakan-akan ingin membunuh kembar lelakinya yang bersinar itu. Lukisan yang aneh itu diberi judul, How They Met Themselves. Dihasilkan oleh Dante Gabriel Rosseti, seorang penyair English, pelukis, dan penterjemah dari England. Dan judul lukisan itu sama dengan catatan yang ditemui dalam buku Azim. Hal yang tidak terduga telah menjadikan Aayan semakin keliru dan teruja untuk ingin menyelidik lebih lanjut di sebalik misteri peristiwa itu.

Aayan menyelak lembaran diari tulisan Encik Firdaus. Diari tersebut merakam perjalanan rutin harian. Apakah tujuan abang angkat Aayan menyerahkan diari dan lukisan aneh itu kepadanya? Apa kaitannya dengan pembunuhan yang berlaku secara misteri itu? Pada bahagian hujung naskhah, segala persoalan dibiarkan tergantung tanpa kesimpulan. Bahkan Aayan bermonolog seketika di dalam kereta polis apabila mengenangkan kekabutan misteri yang menyelubungi insiden di dalam garaj. Siapakah pembunuh yang menyerupai ayah angkatnya pada malam itu? Mengapakah dia memiliki wajah dan perwatakan yang persis dengan ayah angkatnya? Mengapakah pembunuh misteri itu terdorong untuk membunuh ayah angkatnya dan Aayan? Adakah pembunuh itu ada hubungan dengan kes tembakan yang kian aktif di bandar mereka? Bagaimana kalau Puan Aliya sesungguhnya perancang insiden di dalam garaj?

Pengarang memanipulasikan perhatian pembaca dengan penceritaan yang menggabungkan unsur kejiwaan dan saspens serta misteri. Ketiga-tiga perencah itu sangat mustajab untuk mengetatkan tali penceritaan sehingga ke noktah terakhir. Tragedi yang dialami oleh Aayan pada malam itu sememangnya di luar jangkaan kebiasaan. Adakah itu tipu helah untuk melindungi idenititi mereka dalam melakukan jenayah? Dan adakah lukisan yang dihasilkan oleh Dante Gabriel Rosseti telah merasuki fikiran dan obsesi Azim? Azim mengatakan kepada Aayan, bahawa lukisan itu menjadi pentunjuk kepada misteri pembunuhan di dalam garaj. Adakah Aayan mampu menemui jawaban kepada semua persoalan yang masih lagi kabur itu?

Nur Syahmin Shamsol perlu sedar bahawa naratif yang dihasilkannya itu memerlukan kemahiran dan pengetahuan yang ampuh sebelum dikarang. Barangkali dia mendapat inspirasi untuk menulis cerpen berdasarkan lukisan How They Meet Themselves. Itu percubaan yang bagus dan wajar disokong. Namun, bukan mudah menukangi kisah yang menggabungkan beberapa elemen seperti yang cuba dipersembahkan melalui naskhah “Ayah”. Tanpa pertukangan yang mantap dan penceritaan yang teliti dan meyakinkan, naskhah yang dikerja dengan kaedah sedemikian hanya menyerlahkan kekurangan yang dimiliki oleh pengarangnya. Terdapat beberapa kelemahan yang mengganggu keseluruhan struktur naskhah Ayah. Terutamanya pada jalan cerita yang dikarang dengan agak tergesa-gesa dan terlalu mudah. alahan karakter Aayan tidak digambarkan dengan sepenuhnya.

Beberapa pengarang besar dunia, misalnya, Umberto Eco, pernah menghasilkan novel-novel (The Prague Cemetry, Numero Zero dan lain-lain) dengan kaedah sedemikian. Franz Kafka dan Jorge Luis Borges serta Haruki Murakami yang menulis dalam genre cerpen juga sinonim dengan pendekatan misteri dan saspens. Apa yang membezakan kualiti kerja mereka ialah ketelitian yang terakam pada beberapa aspek seperti karakter, aliran cerita dan kedalaman renungan pada setiap watak utama. Saya mencadangkan agar Nur Syahmin Shamsol mengakrabi karya-karya tulisan pengarang besar dunia yang menghasilkan karya dengan pendekatan yang diminatinya itu. Hal itu akan merangsang Nur Syahmin Shamsol agar lebih bersabar dan banyak membuat kerja rumah (penyuntingan) sebelum menyiapkan manuskrip.

Sebagaimana kelaziman pengarang-pengarang pemula, mereka mudah ghairah dengan tema-tema besar dan kompleks untuk memukau editor dan pembaca, tanpa menyedari tahap kemampuan dalam aspek penceritaan. Cerita yang digarap dengan elemen-elemen seperti saspens, misteri dan pembunuhan, bukan sahaja memerlukan bakat penceritaan yang menyakinkan, malahan menagih beberapa bahan bantu untuk menyokong pembinaan plot dan karakter. Apa-apa pun usaha unik yang dilakukan oleh pengarang naskhah “Ayah”, Nur Syahmin Shamsol wajar diberikan galakan. Semoga akan muncul naskhah-naskhah yang lebih baik daripada “Ayah” datang daripada tangannya dan juga pengarang-pengarang muda yang lain selepas ini.

See author's posts


Padahka serbana ngena chara betul

MARUDI: Tuai raban bansa nya tuai ke semak sereta begulai enggau rayat ngesan tangggungpengawa ke beguna amat ngatur pengelantang pendiau mensia mayuh.

Sapit Menteri Pengerai Sivil, Pengawa Berumah enggau Perintah Pelilih Menua ti mega Kaban Kunsil Nengeri (ADUN) Marudi, Datu Dr Penguang anak Manggil ngarapka mensia mayuh ulih ngena chara ke betul lebuh madahka serbana tauka penanggul diri ngagai Tuai Mensia Mayuh enggau Tuai Raban Bansa (KMKK) ngambika diabi ngagai perintah.

Iya meri tabi puji ngagai tujuh iku KMKK ke udah nerima surat kuasa megai penuduk enggau nyambung megai penuduk sida nyadi tuai ba Pelilih Beluru.

Penguang ngarapka bala tuai ke udah nerima surat kuasa megai penuduk ngaga tauka ngatur pengawa enggau naka ulih ba kandang menua diri empu.

Iya mansutka jaku munyi maya Penegrami Nyuaka Surat Kuasa Megai Penuduk Baru enggau Nyambung Timpuh Megai Penuduk bala tuai mensia mayuh enggau raban bansa ba Opis Pelilih Beluru.

Surat kuasa nya disuaka Pemesai Pelilih Beluru Alfred Geling ngagai sida ke nerima sereta diperatika Seketeri Politik Premier Sarawak Alexander Asing, Pemancha Enggah Muga enggau bala penghulu ba Pelilih Beluru.

See author's posts


Dokumentari Gawai Antu promosi adat budaya

CENDERAMATA… Datuk Patinggi Tan Sri Abang Johari Tun Openg menerima cenderamata daripada bekas Timbalan Ketua Menteri Tan Sri Datuk Patinggi Alfred Jabu Numpang berbentuk sebilah parang.

KUCHING: Paparan dokumentari mengenai kisah Gawai Antu amat penting bagi membolehkan masyarakat umum termasuk di luar negara mengetahui serta memahami adat yahg diamalkan masyarakat dayak itu.

Premier Sarawak Datuk Patinggi Tan Sri Abang Johari Tun Openg berkata dokumentari itu juga untuk mempamerkan aspek sosiobudaya Sarawak yang pelbagai untuk dikongsi dan dihayati orang ramai terutama di luar Sarawak.

“Malah dengan ada perayaan pribumi dari pelbagai kumpulan etnik di Sarawak, ia menyediakan saluran penting untuk pendidikan dari segi budaya untuk rakan-rakan luar negara.

“Ini adalah satu usaha besar yang harus dicontohi pelbagai masyarakat etnik kita di Sarawak untuk mengekalkan warisan budaya mereka secara serius dengan merekod dan menyimpannya secara digital yang boleh diambil untuk tontonan dan untuk pelbagai tujuan lain oleh generasi akan datang,” katanya

Beliau berucap ketika perasmian filem Gawai Antu di Auditorium Muzium Budaya Borneo di sini semalam.

Abang Johari turut berpandangan bahawa kemeriahan perayaan itu telah menjadi platform yang berkesan untuk interaksi antara budaya apabila masyarakat Iban dari rumah panjang dan tempat lain, termasuk dari luar negara, turut serta dalam sambutan itu.

Katanya, beliau diberitahu oleh bekas Timbalan Ketua Menteri Tan Sri Datuk Patinggi Alfred Jabu Numpang bahawa orang Iban mengadakan Gawai Antu yang unik  untuk tujuan tertentu.

Ini termasuk untuk memberikan penghormatan, penghargaan dan penghormatan tertinggi oleh saudara-mara yang masih hidup atas jasa baik yang telah diusahakan oleh nenek moyang, saudara-mara atau nenek moyang mereka selama ini bagi memastikan kehidupan yang baik untuk orang selepas mereka.

“Segala persiapan untuk acara sebegini adalah penuh dengan ritual mengikut sistem kepercayaan Iban yang mungkin berbeza dari satu tempat ke satu tempat,” katanya.

Abang Johari berkata, pelancaran rasmi tayangan dokumentari itu adalah yang pertama diusahakan oleh Muzium Budaya Borneo untuk berkongsi dengan orang awam dan dunia amnya, aspek keindahan budaya masyarakat Iban ini.

“Saya difahamkan selepas pelancaran rasmi ini akan ada satu atau dua acara tayangan seperti yang dibenarkan oleh Muzium Budaya Borneo untuk berkongsi keunikan festival yang jarang berlaku ini dengan penonton lebih luas dan peminat budaya,”katanya.

Gawai Antu adalah sambutan terakhir memperingati semua orang yang sudah meninggal dunia dalam satu generasi keluarga sejak sambutan Gawai Antu sebelumnya.

Gawai Antu ini harus disambut hanya sekali dari satu generasi ke satu generasi secara besar-besaran.

Oleh AZREEN KERIA

See author's posts


Program PPPU berjaya dilaksanakan

KOTA SAMARAHAN: Tiga program dasar yang ditawarkan oleh Pusat Pengajian Pra-Universiti (PPPU) UNIMAS dilaksanakan dengan jayanya pada 30 April 2020 dengan berakhirnya penilaian online akhir.

Program yang bermula pada 1 April terdiri daripada lapan kursus dan disertai 613 siswa terdaftar. Semua 43 sesi atas taian dan 477 aktiviti atas talian dilakukan melalui mod tidak segerak dan segerak selama tempoh yang mencatat rata-rata 92% kehadiran atas talian siswa dan 100% penyertaan siswa dalam penilaian akhir atas talian baik untuk peperiksaan yang dibawa pulang mahupun peperiksaan akhir atas talian..

Pengumuman Perintah Kawalan Pergerakan (PKP) oleh Perdana Menteri, Tan Sri Muhyiddin Yassin, mensyaratkan penutupan sementara universiti dan semua institusi pendidikan di seluruh negara.

Ini mendorong PPPU yang dipimpin Pengarahnya, Prof. Madya Dr. Muna Sabri untuk merancang tindakan selanjutnya tanpa mengganggu pembelajaran siswa sambil mengutamakan keselamatan dan kesihatan.

Untuk mengelakkan penangguhan proses pembelajaran-pengajaran disebabkan PKP, pusat tersebut memutuskan untuk menyambung kembali kegiatan pembelajaran secara atas talian secepat mungkin. Komiti e-Learning PPPU dibentuk, dipimpin Adrus Mohamad Tazuddin, untuk membantu dalam perencanaan, pelaksanaan serta pemantauan pembelajaran atas talian.

Rancangan awal untuk menyambung pembelajaran atas talian secepat mungkin ditunda setelah menerima surat perkeliling untuk menunda kegiatan pembelajaran hingga 31 Mac 2020.

Sementara itu, pihak pengurusan PPPU mengemukakan cadangan untuk melanjutkan program ke Senat Universiti dan mendapat persetujuan untuk meneruskan kegiatan pengajaran dan pembelajaran pada 1 April 2020 melalui pembelajaran atas talian.

Pelaksanaan proses pelajaran atas talian penuh dan penilaian atas talian yang dirancang dengan rapi membolehkan prosesnya berjalan dengan lancar.

Rancangannya melibatkan pengumpulan data dan maklumat daripada staf dan siswa yang terlibat untuk mengetahui kesediaan mereka menerima pembelajaran atas talian yang merangkumi kedudukan mereka, capaian rangkaian internet dan beberapa peranti.

Pada ketika itu, para siswa sudah balik ke kampung halaman di seluruh negeri kerana mereka diizinkan pulang susulan penutupan sementara universiti. Hanya 276 siswa yang tinggal di kampus dan sangat penting bagi PPPU untuk memastikan interaksi antara 613 siswa sebelum bermulanya kegiatan pembelajaran atas talian diadakan. Para mentor ditugaskan untuk melakukan pemantauan terhadap pelajar masing-masing bagi memastikan penyertaan penuh.

Siswa yang berada di daerah terpencil Sarawak dihubungi menggunakan aplikasi WhatsApps dan Telegram dan bahan pembelajaran dapat dikirim kepada kelompok siswa ini. Setiap masalah yang muncul selama pelaksanaannya harus dilaporkan segera untuk penambahbaikan dan pengadaptasian.

Peraliharan daripada pembelajaran secara bersemuka ke pembelajaran atas talian menyaksikan beberapa perubahan dilakukan dalam penyampaian kuliah, waktu belajar siswa (SLT) dan penilaian yang paling sesuai dengan pedagogi. Jadual program baharu ditetapkan dengan dua hingga tiga program yang ditugaskan setiap hari untuk pengisian kuliah dua jam dan satu jam konsultasi pada hari berikutnya.

Pembelajaran atas talian untuk setiap kursus dilakukan melalui platform pembelajaran online mahasiswa, Platform Pengayaan dan Pengembangan e-Learning (eLEAP) sementara konsultasi dilakukan melalui aplikasi Whatsapp dan Telegram.

Staf akademik juga digalak untuk menggunapakai cara lain alat dan teknologi atas talian untuk meningkatkan pengalaman belajar atas talian siswa dan membuat maklumat dan kegiatan dapat diakses oleh semua siswa termasuk mereka yang memiliki masalah internet. Ini penting untuk memastikan tidak ada siswa yang tertinggal selama pembelajaran atas talian dilaksanakan.

Tugas yang paling mencabar adalah menterjemahkan Standard Operational Procedure (SOP) ke dalam struktur atas talian yang merangkumi hal-hal dasar seperti pengambilan kehadiran, penilaian, jam kontak, dan jam peperiksaan, yang dilakukan dengan rujukan minimum atau tidak sama sekali yang memaksa pihak pengurusan untuk berbincang secara kritis dan berkomunikasi secara efektif.

Persetujuan cepat untuk setiap pindaan juga secara malar diminta daripada pihak pengurusan tertinggi Universiti bagi memastikan mereka mematuhi dasar dan garis panduan universiti.

Keputusan untuk melanjutkan pembelajaran atas talian secara penuh dan penilaian atas talian dalam tempoh kritikal ini menjadikan anggota pusat dan siswa berhadapan tanggungjawab baharu yang luar biasa kerana semua orang berusaha untuk mengadaptasi dengan norma baharu.

Pemahaman mereka tentang situasi ketika ini dan persediaan untuk bekerjasama menjadi kunci kepada kejayaan penyampaian program tersebut. Tahun ini, Pusat Pengajian Pra-UniversiTI (PPPU) UNIMAS meraikan ulang tahun penubuhan ke-10 dan walaupun penutupan program yayasan itu bukan sebahagian daripada rancangan, ini akan menjadi salah satu pencapaiannya paling cemerlang.

See author's posts


23 penghuni tinggal sehelai sepinggang

SELANGAU: 23 penghuni sebuah rumah di Kilometer 77 Jalan Sibu-Selangau (sebelum Jambatan Selangau) tinggal sehelai sepinggang selepas kediaman mereka ranap dalam kebakaran tengahari tadi.

Ketua Jabatan Bomba dan Penyelamat Malaysia (JBPM) Zon 4 Sibu, Janggan Muling berkata, Balai Bomba dan Penyelamat (BBP) Selangau menerima panggilan 11.53 pagi terus menggerakkan sepasukan lima anggota bersama sebuah jentera ke lokasi kejadian.

“Setibanya di lokasi didapati benar berlaku kebakaran melibatkan sebuah rumah jenis separuh kekal dua tingkat yang menempatkan 11 buah bilik. Api pada ketika itu sedang marak membakar keseluruhan rumah tersebut,” jelasnya ketika dihubungi oleh pemberita petang tadi.

Katanya, komander operasi telah melakukan ‘size up’ dan seterusnya mengarahkan anggota memadamkan kebakaran dengan menggunakan  dua aliran hos 300 kaki breaching dan tiga pancutan dari arah kanan kiri dan belakang rumah terbabit.

“Sumber air diperolehi dari pili bomba berhampiran pada jarak 200 kaki. Pasukan bomba masih menjalankan ovohaul di lokasi, tiada mangsa terperangkap ataupun cedera,” ujarnya.

Turut berada di lokasi masing-masing seramai empat orang anggota Polis Diraja Malaysia (PDRM) dan Angkatan Pertahanan Awam Malaysia (APM).

See author's posts


Komander redah pedalaman hulur bantuan

BANGKOK: Sebanyak 39 bantuan berupa makanan dihulurkan oleh angkatan tentera kepada penduduk di kawasan pedalaman di Mueang di sini.

Menerusi perkongsian di Facebook, pasukan komander khas angkatan tentera telah menunggang motosikal kapcai membantu mengedarkan bantuan kepada golongan memerlukan.

Apa menariknya, anggota teruja melaksanakan kebajikan walaupun terpaksa meredah kawasan pedalaman dengan hanya menunggang motosikal bagi memastikan bantuan dihulurkan kerana tidak mahu rakyat tercicir daripada menerima bantuan kerajaan kerana mereka dilarang keluar rumah semasa wabak koronavirus (Covid-19).

Menerusi status Facebook, rakyat di daerah itu mengalami kekurangan bekalan makanan setelah sektor pekerjaan ditutup gara-gara Covid-19 hingga ramai hilang sumber pendapatan.

Perkongsian menyentuh hati itu meraih perhatian netizen dan mereka mengucapkan terima kasih kepada tentera yang sentiasa bersedia ketika rakyat memerlukan bantuan.

Wichai Yooyang berkata, “Terima kasih atas bantuan dan menjaga masyarakat terutama ketika dilanda kesusahan.”

Kata Titapase, “Tahniah atas kerja keras kamu. Anda hero kami.”-AFP

See author's posts


Raikan Aidilfitri dengan norma baharu – TYT

DIYANA SAMSUDDIN

KUCHING: Sambutan Hari Raya Aidilfitri tahun ini diraikan dengan norma baharu dengan amalan berjaga-jaga untuk mengekang pandemik Covid-19, kata Yang di-Pertua Negeri Tun Pehin Sri Abdul Taib Mahmud.

Dalam perutusannya, Tun Taib berkata kali ini rakyat terpaksa. meraikan Hari Raya Aidilfitri sesuai dengan keadaan baru atau seperti yang diiktiraf oleh dunia, ‘New Reality’.

“Kita terpaksa menyambut Hari Raya Aidilfitri dalam keadaan yang amat berbeza akibat penularan Covid-19 yang bukan saja menular dalam Sarawak dan Malaysia malah seluruh dunia.

“Oleh itu, rakyat harus akur dan mematuhi arahan serta langkah-langkah yang telah ditetapkan oleh pihak berkuasa dan Kementerian Kesihatan Malaysia,” katanya dalam perutusan Hari Raya Aidilfitri 2020 semalam.

Tun Taib berkata, Kerajaan Persekutuan dan Negeri terpaksa melaksanakan Perintah Kawalan Pergerakan (PKP) dalam usaha memutuskan rantaian Covid-19 daripada terus merebak.

Beliau mengingati rakyat agar sentiasa mengguna penutup mulut, sarung tangan dan mengamalkan jarak sosial.

Selain itu beliau meminta rakyat menghindari mengelak tempat yang sesak dan kawasan yang sibuk dengan pelbagai aktiviti.

“Saya percaya cara kita meraikan Hari Raya Aidilfitri memerlukan kita menilai cara kita bersuka ria bersama-sama sebagai rakyat Malaysia yang mencapai banyak kemajuan dan kemakmuran,” tegasnya.

See author's posts


Cherpan: Pengingat Lama

TUSUN KE-ENAM

MALAM udah tegeram lama lemai. Tuai Rumah Wat agi di ruai ngemaska bangku ke alai orang ari bilik bukai duduk maya pun lemai tadi. Sida iya nya ke ngulu tuai rumah ba pun lemai tadi diatu udah mulaika diri ngagai pendiau diri laban malam nyau udah mansang jauh. Ruai ke setak – ke setak lama udah puang nyelambang lalu petang tegayam.

Lampu letrik ti ngenerangka ruai enggau endur bekelingi dia ba pun lemai tadi, kemayuh agi udah dipadamka. Semina enggi Tuai Rumah Wat ti meruan terang. Kesuah agi maya nya lemai, lampu iya pan udah dipadamka mega. Menua sunyi, nadai agi bunyi mensia tang salak enggau peraung ukui ke di luar rumah bisi agi didinga.

Munyi indu utai bemacham-macham nyau berengingit nadai dikelala bereta merindang malam Tuai Rumah Wat lalu mulaika diri ke bilik.

Jari kanan iya nikup pintu sambil jari kiba iya nyawil suis api ba dinding semak penama ke bilik lalu madamka lampu ruai.Pejalai iya terus nuju siti pangking ti alai seduai iya ini orang nya tinduk.

Penyelap tail geladak nyau nancham tapa kaki tuai iya lalu asai ke rembus di tulang. Peda Tuai Rumah Wat ini orang udah lama bebungkur pua sereta ngelanga benung lina ba dunya mimpi. Lampu besai ba bilik tinduk nya pan udah dipadam, nya alai penerang datai ari lampu tinduk ti bechura gadung muda semina baka panchar terang bulan.

Tuai Rumah Wat lalu gali galai ngedang belakang iya ti berasai lelak amat; gegadai ngimbai ini orang.

Taja lelak, iya berasai lantang ati laban enti sepuluh taun ke udah lalu, sida serumah dia agi begantung ba api ari injin generator tauka kemayuh agi ba api kelita. Diatu anchi penyamai-nyamai. Suiz aja ada pansut penerang api letrik. Ai kai irup tauka dikena besumai enggau betesah enda usah agi disauk ngena genuk ari sungai baka kelia.

Pusin aja paip ada geguchur ai beresi. Berapi nyumai nadai agi ngena kayu. Gas sigi bisi sebarang maya mansutka api ba dapur moden. Orang indu nadai agi bekisar, betutukka padi.

Berau seruran bisi dibeli ari pasar tauka diinjin diri-empu. Gari nadai usah agi ditesah ngena pengering tulang mensia. Diatu udah diganti injin basu ti bekerengung menyadi.

Orang jarang agi bumai betaun tang betanamka sawit, lada enggau getah nyadi ke penatai rejeki. Tiap pintu bilik bisi tv dikena nemu berita enggau merindang ati. Duduk nadai agi malai tikai tang nyandar ba kerusi sofa bepanggung kaki. Semua orang, tuai enggau biak bisi talipaun binching tauka telipon chulit memagang.

Mata Tuai Rumah Wat enggai lelap. Pengingat pasal batang randau sida pun lemai tadi agi meruan di runding. Penyarut politik apin lama ti udah, beduduk ari Menteri besai ke ngemaduka diri nyadi batang kenang bala. Perintah udah tumbang lalu penyarut betumbuh. Kaban parti pepar. Utai jampat berubah, mensia pan mayuh jelekah. Munsuh nyau nyadi kaban. Pangan bekalih nyadi lawan!

Yang Dipertuan Agong nyau masuk champur ngerara laya orang politik lalu maduka Menteri Besai ke baru belalauka undang-undang menua. Kaban Kabinet ke baru pan udah dipadu. Kaban kabinet nya champur orang ke kala nyadi menteri ke badu sepengudah perintah ke tumbang nya menang ba pilih raya ke udah. TR Wat tak tuchum ati diri.

Pengingat bukai berebut-rebut masuk runding. Mata Tuai Rumah Wat tak majak enggai lelap; semina peli-peli dalam petang. Iya bekalih ke kiba ke kanan; kasak-kasak indah enda baka ukui ke deka beranak. Tak nyau gisai-gisai baka ke dibalut miang padi. Pengingat iya nyidi pejalai pengidup enggau pengawa iya empu. Diatu umur iya udah manggai 75 taun. Mayuh utai udah diasai, disepi sereta ditempuh. Maya agi biak suba, kala iya cheregas enggau orang bepolitik; kesuah agi nitihka perintah tang kala mega enggau parti penyakal.

Pengingat lama datai ngeruga runding. Ba rebak sida niang aki iya suba, orang apin bisi bepolitik tang sida bisi penanggul bukai. Sida serumah agi pambar pendiau; berumah ba mayuh endur betuaika tiga iku Tuai Rumah. Rampa menua diempu siti-siti raban apin tetap. Nya mih ti ngepunka sida enda ngetu charut baka manuk bebintih diri sama diri. Sida nadai ngetu bechara berebutka menua. Sida nyau diberi orang gelar orang ke bagas bechara. Meda penyarut majak nyadi, dia Tuan DO ke nyadi pengari Tuan Rajah Orang Putih kelia ngasuh sida tiga buah rumah nya begulai sereta begempung. Nya mih kebuah sida dipadatka ba siti endur lalu betuaika siku tuai.

See author's posts


Boris tetapkan 15 Oktober capai perjanjian Brexit

LONDON: United Kingdom(UK) dan Kesatuan Eropah (EU) mempunyai masa sehingga 15 Oktober untuk bersetuju dengan syarat perjanjian perdagangan bebas pasca-Brexit, atau lebih baik kedua-dua pihak mengabaikan rundingan itu dan terus “melangkah”, kata Perdana Menteri Boris Johnson pada Isnin.

“EU sangat jelas mengenai tempoh ditetapkan. Begitu juga saya. Perlu ada perjanjian dengan rakan Eropah kita. Jadi tidak perlu untuk melanjutkan had masa itu. Jika tidak bersetuju, maka saya rasakan tidak akan ada perjanjian perdagangan bebas antara kita, dan perlu akur dengannya dan terus melangkah ke depan,” kata Johnson.

Difahamkan, London dan Brussels sudah mencapai “fasa akhir” rundingan.Andai rundingan gagal, UK dan EU akan menjalankan perdagangan berdasarkan model yang ada sepertimana dengan Australia, yang menurut Johnson boleh memberikan “hasil baik” untuk UK, lapor agensi berita Sputnik.

“Kami sudah tentu selalu bersedia untuk berunding dengan rakan-rakan EU walaupun dalam keadaan seperti ini. Pintu rundingan tidak pernah ditutup dan akan berdagang sebagai rakan kongsi – tetapi tanpa perjanjian perdagangan bebas,” kata Johnson.

Perdana Menteri UK itu menekankan, “perjanjian perdagangan bebas yang standard” tetap menjadi pilihan kepada London dan “senang” jika EU bersedia untuk “memikirkan kembali kedudukan mereka sekarang dan bersetuju.”

“Tetapi kita tidak boleh dan tidak akan berkompromi kepada asas yang negara merdeka dapat,”  tambah Johnson.

UK menarik diri daripada EU pada 31 Januari. Kedua-duanya sudah bersetuju untuk tempoh peralihan sehingga 31 Disember selain berunding mengenai syarat perdagangan dua hala selepas Brexit. Perkara yang setakat ini tidak dipersetujui kedua-dua pihak ialah berhubung peraturan perikanan dan bantuan negara.- Bernama

See author's posts


Malaysia catat peningkatan PMI

KUALA LUMPUR: Malaysia merupakan antara lima daripada tujuh negara ASEAN yang mencatatkan peningkatan persekitaran pembuatan pada bulan terakhir 2021, demikian menurut data Indeks Pengurus Pembelian (PMI) IHS Markit.

Semalam, IHS Markit berkata, PMI pembuatan Malaysia meningkat kepada 52.8 pada Disember 2021 daripada 52.3 pada November yang menandakan peningkatan kukuh sektor terbabit.

Berikutan itu, prestasi purata bagi suku akhir berkenaan menjadi suku paling kukuh sejak tinjauan itu dimulakan pada 2012.

Menurut IHS Markit, persekitaran pembuatan ASEAN juga terus merekodkan pemulihan yang ketara pada Disember.

“Output dan tempahan baharu meningkat semula dengan kadar pertumbuhannya menghampiri paras kemuncak pada Oktober lepas.

“Kekangan bekalan pada masa ini turut menyumbang kepada langkah-langkah inflasi lebih ketara, namun kadar kos dan inflasi harga output terus meningkat pada bulan itu dan kekal menjadi antara yang paling kukuh pernah dicatatkan,” katanya dalam nota tinjauannya hari ini.

IHS Markit berkata, PMI utama itu kekal melebihi paras neutral 50.0 pada Disember dan menunjukkan tahap peningkatan bulanan sektor pembuatan ASEAN untuk bulan ketiga berturut-turut.

Malah, kenaikan daripada 52.3 pada November kepada 52.7 pada Disember lepas juga menjadi petunjuk peningkatan tahap yang kedua terpantas pernah dicatatkan.

Pertumbuhan itu didahului oleh Singapura dengan PMI utamanya mencecah paras tertinggi pada 58.0 (sepertimana April 2013) yang menunjukkan kenaikan secara menyeluruh yang ketara manakala Indonesia merekodkan peningkatan persekitaran untuk bulan keempat berturut-turut.

PMI negara itu (53.5) susut daripada kenaikan dicatatkan pada Oktober lepas namun tetap menunjukkan kadar pengembangan yang ketara.

Malaysia dan Vietnam mencatatkan pemulihan yang kukuh pada Disember 2021.

Di Malaysia, PMI tersebut meningkat kepada 52.8 — paras tertinggi dalam tempoh lapan bulan dan menunjukkan peningkatan kukuh sektor pembuatan manakala Vietnam mencatat 52.5 iaitu yang tertinggi sejak Mei lepas. – Bernama

See author's posts


Bank Islam mudahkan pembukaan akaun secara maya

KUALA LUMPUR: Bank Islam Malaysia Bhd menggalakkan pelanggan untuk memanfaatkan platform perkhidmatan maya Virtual Account Opening (VAO) yang membolehkan mereka membuka akaun bank yang terpilih secara dalam talian mengikut keselesaan mereka.

Dalam kenyataan, bank itu berkata, ia termasuk Akaun Simpanan Asas Bank Islam, Akaun Simpanan Qard dan Akaun Pelaburan Al-Awfar.

Penyelesaian mudah yang disediakan ini merupakan sebahagian daripada inisiatif transformasi digital Bank Islam ke arah memperluaskan akses perbankan, pada masa sama, menjimatkan kos serta bersifat mesra alam kerana tidak melibatkan penggunaan kertas.

Ketua Pegawai Eksekutif Bank Islam Mohd Muazzam Mohamed berkata, “Kemudahan pembukaan akaun secara maya ini bertujuan untuk menambah manfaat dan nilai kepada pelanggan, pada masa sama, ia juga berperanan dalam membentuk industri perbankan masa depan.

“Sejak pelancaran VAO pada Februari 2018, kami telah menerima purata hampir 2,000 pembukaan akaun melalui platform ini setiap bulan, dan pelanggan tidak perlu menghabiskan masa mereka untuk menunggu dan membuat pendaftaran akaun baharu di kaunter.

“Didorong dengan permintaan tinggi pasaran, kami merancang untuk mengintegrasikan fungsi VAO ke dalam aplikasi mudah alih GO by Bank Islam dalam masa terdekat. Nantikan perkembangan inovasi digital kami seterusnya yang bakal memberikan lebih nilai kepada pelanggan.”

VAO telah merevolusasikan prosedur pembukaan akaun tradisional yang biasanya melibatkan masa yang lama di cawangan.

Menerusi VAO, pelanggan hanya perlu mengisi e-borang yang boleh didapati di laman sesawang https://vao.bankislam.com.my/.

Setelah maklumat lengkap dihantar, pelanggan hanya perlu hadir ke cawangan Bank Islam pilihan. Mereka tidak perlu beratur untuk melengkapkan proses pengesahan pembukaan akaun.

Pada masa depan, bank akan memperkenalkan ciri-ciri tambahan yang tidak memerlukan pelanggan hadir secara bersemuka bagi melengkapkan proses pembukaan akaun melalui VAO.

Usaha ini diyakini dapat memberi nilai tambah kepada pelanggan sedia ada dan menarik lebih banyak pelanggan baharu.

Pengenalan fungsi baharu ini dijangka akan diperkenalkan seawal suku ketiga 2020, yang akan melibatkan perapian proses sedia ada.

Penambahbaikan ini dijangka menjana peningkatan pesat dalam jumlah pendaftaran pelanggan secara dalam talian.

“Menerusi VAO, Bank Islam sentiasa peka terhadap keperluan pelanggan dan seiring dengan trend digital masa kini.

“Justeru, kami sentiasa berinovasi bagi menggiatkan inisiatif peka pelanggan, mewujudkan perkhidmatan perbankan yang lebih mudah, bijak dan fleksibel demi manfaat pelanggan kami. Ini merupakan usaha yang amat penting dalam mendepani impak COVID-19,” kata Mohd Muazzam.- Bernama

See author's posts


Nadal ‘berpeluh’tewaskan Opelka

RAFAEL Nadal dari Sepanyol membalas pukulan kilas Reilly Opelka dari AS semasa perlawanan pusingan keempat mereka di Kejohanan ATP Masters Indian Wells di Indian Wells, California.Nadal menewaskan Opelka 7-6 (3), 7-6 (5). • Foto AFP

RAFAEL Nadal menewaskan pemain dari Amerika Syarikat, Reilly Opelka 7-6 (7/3), 7-6 (7/5) semalam untuk melebarkan rekod 2022 beliau kepada 18-0 dan mara ke suku akhir Kejohanan ATP Masters Indian Wells.

Pemain Sepanyol berusia 35 tahun itu, yang memenangi gelaran Grand Slam ke-21 mencatat rekod di Terbuka Australia pada Januari dan menjulang trofi di Acapulco bulan lalu, kekal di landasan untuk kejuaraan keempat di padang pasir California.

Tetapi beliau terpaksa bekerja keras menentang pemain Amerika berketinggian 2.11m itu, termasuk servis yang berkelajuan 140 mph.

“Saya menguruskannya begitu-begini,” katanya mengenai servis Opelka, yang pemain Sepanyol itu berdiri sejauh mungkin di belakang gelanggang. “Saya tidak tahu sama ada kamera boleh mengikuti saya seperti 10 meter di belakang garis belakang.

“Ia sukar kerana ia bukan sahaja mengenai kelajuan,” tambah Nadal. “Sukar untuk membaca servisnya kerana servis datang kadang-kadang dengan ‘topspin’, kadang-kadang ‘slice’.

“Pada masa yang sama ia tidak mencukupi hanya dengan memasukkan bola kerana kemudian dia mempunyai pukulan ‘forehand’ yang besar.

“Jadi ia adalah kemenangan yang hebat untuk saya menentang salah seorang lawan paling sukar yang boleh saya hadapi,” kata Nadal, yang menyifatkan itu prestasi terbaiknya dalam kejohanan setakat ini.

Dalam perlawanan lain, pemain ranking ke-61 dari Serbia, Miomir Kecmanovic mengejutkan pemain ranking keenam Matteo Berrettini 6-3, 6-7 (5/7), 6-4 untuk menempah pertembungan suku akhir dengan pemain Amerika Syarikat, Taylor Fritz.

Kecmanovic yang berusia 22 tahun menyamai kemenangan terbesar dalam kariernya apabila dia mara ke peringkat suku akhir acara peringkat Masters buat kali kedua.

Berrettini, naib juara Wimbledon pada 2021, berada di tangga keenam tertinggi dalam kerjaya dunia selepas mara ke separuh akhir Terbuka Australia pada Januari.

Kecmanovic kini berharap untuk melangkah lebih jauh daripada saingan suku akhir di padang pasir California pada 2019.

Berdiri di hadapannya ialah pilihan ke-20 dari Amerika Fritz, yang melakukan permulaan perlahan untuk menewaskan pemain Australia Alex de Minaur 3-6, 6-4, 7-6 (7/5). – AFP

See author's posts


JPJ saman 40 kereta guna lampu jenis LED, HID

SIBU: Jabatan Pengangkutan Jalan (JPJ) Cawangan Sibu mengambil tindakan ke atas 40 kenderaan menerusi Ops Silau yang dijalankan di Jalan Oya, malam semalam.

Tindakan diambil akibat mengenakan lampu jenis Light Emitting Diode (LED) dan High Intensity Discharge (HID) secara retrofit mengakibatkan silau kepada pemandu lain.

Ketua Cawangan JPJ Sibu, Mohamad Faizal David Jemat berkata, kenderaan-kenderaan berkenaan telah dikeluarkan notis arah periksa di bawah Seksyen 61(1) Akta Pengangkutan Jalan (APJ) 1987 bagi mengarahkan menukar lampu kepada lampu asal yang dipasang dari kilang.

Di bawah seksyen tersebut, tegasnya, mana-mana pemilik yang gagal berbuat demikian dalam tempoh 10 hari dari tarikh notis dikeluarkan akan dikenakan saman kerana gagal patuhi notis.

“Kenderaan yang dipasang lampu hadapan jenis HID turut dikeluarkan notis sama berserta notis larangan penggunaan kenderaan dan dikenakan saman.

“Apabila sudah ditukar kepada lampu asal (seperti yang dipasang dari kilang) pemilik perlu segera membawa kenderaan mereka dengan kadar segera ke kaunter JPJ berhampiran bagi tujuan pemeriksaan dan pengesahan.

“Sekiranya pemilik gagal berbuat demikian dalam tempoh 10 hari yang telah ditetapkan mereka akan dikenakan saman atas kesalahan gagal mematuhi notis tersebut,” jelasnya.

Beliau berkata, tindakan memasang lampu LED dan HID secara retrofit merupakan kesalahan di bawah Kaedah 94 Kaedah-Kaedah Kenderaan Bermotor (Pembinaan dan kegunaan) 1959 dan boleh didenda di bawah Seksyen 119(1) APJ 1987 sehingga RM2,000 atau penjara tidak melebihi enam bulan.

“Kita menerima banyak aduan daripada orang ramai berhubung banyak kenderaan di kawasan bandar mengenakan lampu putih yang menjejaskan penglihatan pemandu-pemandu lain.

“Ini mengundang bahaya kepada pemandu itu sendiri dan pengguna jalan raya yang lain,” ujarnya.

Katanya lagi, operasi seumpama ini akan diteruskan dari semasa ke semasa.

Selain operasi harian bagi menimbulkan kesedaran kepada pemilik-pemilik kenderaan di bandar ini supaya tidak mengubahsuai kenderaan yang melanggarkan undang-undang sehingga membahayakan keselamatan pengguna-pengguna jalan raya lain.

Menerusi operasi malam semalam, beliau berkata, sebanyak 56 notis dikeluarkan melibatkan pelbagai kesalahan.

Ujarnya lagi, pemilik kenderaan adalah disarankan untuk merujuk Unit Kejuruteraan Automotif JPJ sebelum membuat pengubahsuaian ke atas kenderaan masing-masing mereka bagi mengelakkan tindakan undang-undang.

Oleh AKUN GIMAN

See author's posts


PN dijangka menang – Penganalisis

KUCHING: Jika Pilihan Raya Umum (PRU) Ke-15 diadakan pada September atau Oktober tahun ini, Perdana Menteri Tan Sri Muhyiddin dan Pakatan Nasional (PN) dijangka akan menang.

Penganalisis Politik, Dato Peter Minos berkata, beliau menjangkakan juga rakyat Malaysia sudah tentu akan memberikan sokongan yang teguh kepada Muhyiddin dan PN.

“Saya dapat rasakan suasana atau emosi politik dalam kalangan rakyat sekarang sudah berubah, rakyat letih dan muak dengan Tun Mahathir dan Datuk Seri Anwar Ibrahaim.

“Oleh itu, rakyat Malaysia sudah pasti akan menghukum mereka,” katanya dalam satu kenyataan.

Beliau terdahulu berkata, PRU-15 diramal akan diadakan tidak lama lagi pada September atau Oktober tahun ini, selepas berakhirnya Perintah Kawalan Pergerakan Pemulihan (PKPP).

“Banyak faktor menyumbang kepada pilihan raya yang akan diadakan tidak lama lagi, antaranya ialah serangan dan kritikan berterusan daripada Tun Dr. Mahathir Mohmad dan Datuk Seri Anwar Ibrahim.

“Mereka terus menyatakan bahawa Muhyiddin menjadi Perdana Menteri melalui ‘pintu belakang’ malah menyangka kita semua tahu bahawa Muhyiddin dilantik oleh Yang Dipertuan Agong dengan betul dan berperlembagaan setelah Tun Mahathir mengundurkan diri secara tiba-tiba,” katanya.

Minos mengatakan faktor lain ialah Pakatan Harapan (PH) secara aktif cuba memikat ahli Parlimen Perikatan Nasional (PN) untuk keluar parti kerana mengetahui bahawa Muhyiddin dan kumpulan PN mempunyai majoriti yang sangat tipis di Parlimen.

“Saya yakin Muhyiddin tahu dia tidak dapat bertahan lama dengan majoriti tipis ini dan ancaman pembelotan.

“Jadi, dia tidak punya pilihan selain kembali kepada rakyat dan mendapat mandat mereka.

“Politik buruk dan negatif ini mesti berakhir.

“Oleh itu, pilihan raya yang akan diadakan lebih awal adalah sangat mustahak untuk membebaskan Malaysia daripada keperitan politik daripada menjadi buruk,” katanya.

See author's posts


Utamakan sub kontraktor pekerja tempatan

LAWAS: Penglibatan tenaga tempatan sebagai sub kontraktor dan pekerja ditapak pembinaan Komplek Pentadbiran Jabatan Kerajaan Negeri Sarawak perlu diberi keutamaan oleh pihak kontraktor utama.

Timbalan Ketua Menteri Datuk Amar Haji Awang Tengah Ali Hassan memberitahu, pengambilan tenaga kerja tempatan boleh dilakukan untuk melaksanakan beberapa projek besar seperti pembinaan Ibu Pejabat Polis Daerah Lawas yang baharu dan Komplek Pentadbiran Lawas.

Beliau menyatakan demikian sewaktu melawat tapak pembinaan Komplek Pentadbiran Lawas yang bernilai RM294 juta Isnin lalu.

Beliau yang juga Menteri Pembangunan Bandar dan Sumber Asli II, Menteri Perdagangan Antarabangsa dan Industri, Terminal Perindustrian dan Pembangunan Usahawan Sarawak berharap pihak berkenaan dapat mengiklankan kekosongan dalam media tempatan, radio dan Pejabat Buruh Lawas untuk membantu membuka peluang pencari pekerjaan di Lawas.

“Kita difahamkan, pihak pemaju membayar gaji yang munasabah iaitu sekitar RM50 ke RM150 sehari mengikut bidang kemahiran mereka,” ujarnya.

Beliau juga menyeru pemaju-pemaju ini untuk mendapatkan bekalan bahan binaan dipasaran tempatan selain daripada luar.

Kerja pembinaan Komplek Pentadbiran Lawas ini dijangka siap sepenuhnya pada November 2022.

Awang Tengah turut diberi jaminan oleh pihak pemaju bahawa mereka mempunyai rancangan untuk memastikan semua kerja yang tertangguh semasa PKP dapat dikejar mengikut jadual sebenar.

Bangunan ini bakal menjadi ikon baru bagi pentadbiran Lawas dengan reka bentuk moden 15 tingkat yang merangkumi Pejabat Residen, Pejabat Daerah dan beberapa jabatan penting Negeri Sarawak.

Pada masa yang sama, Awang Tengah juga mengarahkan agar pihak Residen Bahagian Limbang untuk memastikan semua kerja berjalan sempurna dan sedia membantu menyelesaikan sebarang isu berkaitan kemudahan awam.

Bangunan ini juga mesra Orang Kurang Upaya dan warga emas untuk memudahkan mereka berurusan.

Hadir sama ialah ADUN Batu Danau Paulus Palu Gumbang, Timbalan Residen Bahagian Limbang Haji Sebi Haji Abang, Pengarah NRDA Datu Ubaidillah Latip, Pegawai Daerah Lawas dan Pegawai Daerah Limbang serta kenamaan tempatan lainnya.

Oleh Adeng Idrus

See author's posts


Muktamar Masjid-Masjid Serantau 5 hingga 6 Julai ini

KUCHING: Majlis Islam Sarawak (MIS) dan kerajaan Sarawak akan menganjurkan Muktamar Masjid-Masjid Serantau 1444 Hijrah/ 2023 5 hingga 6 Julai ini bersempena sambutan 60 Tahun Sarawak Merdeka.

Menurut Yang Dipertua Majlis Islam Sarawak (MAIS) Datu Misnu Taha, muktamar itu akan disempurnakan oleh Premier Sarawak Datuk Patinggi Tan Sri Abang Johari Tun Openg pada 5 Julai ini di salah sebuah hotel terkemuka di sini bakal dihadiri sekitar 900 peserta terdiri daripada masyarakat setempat dan luar Sarawak.

“Antara tujuan muktamar ini diadakan adalah menyediakan satu wadah untuk masjid-masjid di rantau ini berkongsi ilmu, pemikiran, idea dan pengalaman dalam bidang berkaitan dengan pengetahuan masjid; dan (menerusinya) kita menitikberatkan perkataan lestari.

“Selain itu, ia juga memberi pengetahuan kepentingan institusi masjid sebagai pusat pengimarahan, pemantapan ibadah dan pusat pengupayaan komuniti, selain menghasilkan cadangan dan tindakan yang perlu dilaksanakan dalam memperkasakan pengurusan dan pengimarahan Masjid khususnya di Sarawak,” ujar beliau.

Misnu berkata demikian pada sidang media bagi Muktamar Masjid-Masjid Serantau 1444 Hijrah/2023 di pejabat MIS di sini, hari ini.

Sementara Speaker Dewan Undangan Negeri (DUN) Sarawak Tan Sri Datuk Amar Mohamad Asfia Awang Nassar dijadualkan menghadiri Majlis Penangguhan Muktamar Masjid-Masjid Serantau 2023 pada 6 Julai 2023.

Hadir sama, Setiausaha MIS merangkap Pengarah Jabatan Agama Islam Sarawak Khalidi Ibrahim dan Pengarah Jabatan Mufti Sarawak Mual Suaud.

Mengulas lanjut mengenai muktamar tersebut Misnu berkata, beberapa sesi pembentangan akan diadakan membabitkan penceramah jemputan dari seluruh negeri.

Penceramah jemputan datangnya dari Sabah, Johor, Selangor, Kedah, Pahang dan dari negara luar termasuk Indonesia, Singapura dan Brunei termasuk Sarawak.

Tambah Misnu, 5 Julai ini, beliau sendiri akan membentangkan kertas kerja utama berkaitan  ‘Masjid dalam Mendepani Isu dan Cabaran Serantau’.

Pada masa sama, 6 Julai ini, katanya, terdapat juga sidang pleno bertajuk ‘Membina Jaringan Masjid dalam Kerangka Menjadikan Institusi Masjid sebagai Pusat Pembangunan Dakwah’.

“Pada 4 Julai ini pula iaitu sehari sebelum muktamar berlangsung, 6.00 petang bertempat di Masjid Ikhwanul Islam Taman Sukma di sini akan kita adakan Forum Perdana dengan tajuk ‘Masjid Makmur Ummah Sejahtera’,” ujarnya.

Justeru, beliau mengalu-alukan umat Islam di sekitar kawasan Kuching untuk hadir memeriahkan forum tersebut.

Oleh Azreen Keria

See author's posts


Pilihan beli minyak masak lebih murah

KUALA BERANG: Pengguna boleh mendapatkan bekalan minyak masak dalam bungkusan polibeg yang dijual lebih murah, sekiranya mendapati terdapat kenaikan harga minyak masak dalam botol di pasaran.

Timbalan Menteri Perdagangan Dalam Negeri dan Hal Ehwal Pengguna (KPDNHEP) Datuk Rosol Wahid berkata, minyak masak dalam bungkusan polibeg 1 kilogram (kg) yang telah disubsidikan oleh kerajaan di bawah Program Skim Rasionalisasi Harga Minyak Masak (COSS) itu, boleh didapati di semua premis jualan termasuk di pasar raya dan kedai runcit.

“Kementerian menyediakan kuota sebanyak 60,000 metrik tan sebulan atau 720,000 metrik tan setahun, untuk minyak masak dalam peket satu kg yang bersubsidi ini. Harganya tidak akan dijual lebih RM2.50 sekilo.

“Dan kita telah mengkaji purata penggunaan minyak masak polibeg untuk rakyat Malaysia ialah sebanyak 1.8 kg sebulan bagi semua isi rumah, jadi jumlah minyak masak subsidi ini memang cukup,” katanya selepas mengiringi Timbalan Menteri Pembangunan Luar Bandar Datuk Seri Abdul Rahman Mohamad, melawat Perkampungan Orang Asli Sungai Berua di sini semalam.

Rosol yang juga Ahli Parlimen Hulu Terengganu berkata demikian ketika diminta mengulas mengenai kenaikan harga minyak masak dalam botol lima kilogram di pasaran ketika ini.

Dalam pada itu, beliau menasihati pengguna supaya sentiasa merujuk aplikasi ‘Price Catcher’ yang telah disediakan oleh pihak KPDNHEP, untuk membuat perbandingan harga mengikut lokasi pilihan bagi mendapatkan barangan pada harga berpatutan.

Beliau turut meminta pengguna mahupun pemimpin masyarakat setempat, supaya melaporkan kepada KPDNHEP sekiranya penduduk di satu-satu kawasan tidak mempunyai alternatif, untuk mendapatkan bekalan minyak masak yang lebih murah.

Dalam pada itu Rosol berkata kenaikan harga minyak masak turut dipengaruhi oleh harga buah tandan sawit di ladang, yang kini dilaporkan naik sehingga RM1,000 satu tan, berbanding RM300 satu tan sebelum ini.

“Jadi pengguna boleh beli minyak dalam peket yang lebih murah. Lainlah kalau ada kawasan tidak mempunyai pilihan minyak masak murah dan pengguna terpaksa beli yang mahal. Jadi perkara itu perlu lapor kepada kita,” katanya.

Menteri Perusahaan Perladangan dan Komoditi Datuk Dr Mohd Khairuddin Aman Razali semalam dilaporkan berkata, harga minyak masak di pasaran sekitar RM30 bagi botol lima kilogram adalah munasabah, memandangkan kenaikan harga minyak sawit bertapis yang tinggi pada masa ini.

Katanya, purata harga minyak sawit mentah (MSM) antara RM4,000 hingga RM4,500 satu tan, menyebabkan kenaikan harga minyak sawit bertapis lebih tinggi kepada sekitar RM5,000 satu tan dan ini menyebabkan harga minyak masak di kilang berada pada kadar RM4.50 hingga RM5 sekilogram. – Bernama

See author's posts


Ourshop, FAMA bantu petani tempatan

KUALA LUMPUR: Cabang logistik AirAsia Bhd, Teleport, telah bekerjasama dengan Lembaga Pemasaran Pertanian Persekutuan (FAMA) untuk membantu petani tempatan menjual produk segar dan sejuk beku terus dari sumber.

Kerjasama ini dilaksanakan menerusi platform e-dagang Teleport, Ourshop.AirAsia berkata Ourshop telah melancarkan kategori baharu yang dinamakan Ourfresh yang menawarkan produk segar dan sejuk beku terus dari sumber dengan penghantaran “dijamin sampai esok” untuk pelanggan di Lembah Klang.

Ia berkata Ourshop telah mendaftar sebagai pedagang Agrobazaar Malaysia, di bawah FAMA, dalam usaha menyediakan bantuan dalam platform e-dagang untuk membantu petani dan peniaga dari segi pemasaran.

“Ourshop akan memaparkan lebih 200 produk petani dari pelbagai kategori termasuk buah-buahan, sayur-sayuran, ayam, daging dan ikan,” katanya dalam satu kenyataan.

Ketua pemasaran Ourshop, Grace Chin berkata syarikat menyaksikan produk segar dan sejuk beku semakin berkembang dalam tempoh Perintah Kawalan Pergerakan (PKP) dan telah mengambil keputusan untuk memperkenalkan kategori Ourfresh di bawah platform e-dagang.

Sementara itu, Timbalan Ketua Pengarah (Pembangunan) FAMA, Datuk Abdul Ghariff Ramin berkata kerjasama ini akan memberikan manfaat platform e-dagang yang boleh membantu dan meluaskan perniagaan pertanian lebih jauh serta memberi nilai berpatutan kepada pelanggan.- Bernama

See author's posts


Koepka tarik diri

JUARA Terbuka AS dua kali, Brooks Koepka semalam berkata dia telah menarik diri dari pertarungan golf Terbuka AS minggu depan di Winged Foot, masih bergelut dengan kecederaan.

Koepka memenangi kejuaraan pertamanya di Terbuka AS pada 2017 di Erin Hills dan mempertahankan mahkota pada 2018 di Shinnecock, pemain pertama yang memenangi gelaran Terbuka AS berturut-turut sejak Curtis Strange pada tahun 1988 dan 1989.

“Sayangnya, saya telah memutuskan untuk menarik diri daripada Terbuka AS minggu depan,” kata Koepka semalam.

“Saya tidak sabar untuk kembali sihat dan bertanding dalam masa terdekat.”

Koepka, yang merupakan naib juara tahun lalu kepada Gary Woodland dalam usahanya untuk memenangi gelaran Terbuka AS ketiga, juga memenangi Kejuaraan PGA 2018 dan 2019 namum berkongsi tempat ke-29 dalam PGA bulan lalu di TPC Harding Park, San Francisco.

Koepka mengalami kecederaan lutut kirinya pada awal 2019 dan mengalami mencederakan lutut yang sama tahun lalu di Korea Selatan.

Dia berehat hampir lima bulan dan terlepas cut atau menarik diri daripada tiga daripada lima permulaan sebelum ‘lockdown’ Covid-19 pada Mac.

Dia merupakan naib juara di WGC St. Jude Invitational bulan lalu tetapi, pada minggu berikutnya, Koepka memerlukan rawatan pinggul semasa menjalani pusingan kedua PGA, di mana dia merosot dengan pusingan akhir 74 pukulan.

Dia terlepas cut minggu seterusnya di Greensboro dan menarik diri daripada pembukaan playoff untuk mengakhiri musimnya. – AFP

See author's posts


Covid-19: Dua kes baharu di Sarawak

KUCHING: Dua lagi kes positif Covid-19 dilaporkan di daerah Kuching, semalam.

Sekretariat Jawatankuasa Pengurusan Bencana Negeri (JPBN) berkata, dua kes ini menjadikan jumlah keseluruhan kes positif Covid-19 di Sarawak setakat Ahad adalah sebanyak 579 kes.

“Kes pertama ialah kes yang ke-578, seorang wanita warga tempatan yang berumur 44 tahun. Beliau telah membuat pemeriksaan kendiri di Borneo Medical Centre (BMC) Kuching pada 11 Julai lalu.

“Siasatan lanjut ujian makmal untuk rT-PCR COVID-19 mendapati ujian swab nasopharyngeal dan oropharyngeal beliau adalah positif untuk Covid-19 pada 12 Julai lalu.

“Kes ini tidak menunjukkan sebarang tanda dan gejala,” ujarnya dalam satu kenyataan laporan harian Covid-19.

Beliau berkata, kes 578 telah dirujuk dan dimasukkan ke wad isolasi Hospital Umum Sarawak (HUS).

“Pengesanan kontak sedang dilakukan dan punca jangkitan masih dalam siasatan,” katanya.

Sekretariat berkata, bagi kes kedua ialah kes yang ke-579 adalah kes kontak rapat kepada kes Ke-575 iaitu rakan sekerja, yang melibatkan seorang lelaki, juga warga tempatan.

“Beliau telah menjalankan saringan di BMC pada 11 Julai lalu dengan menggunakan kaedah swab rT-PCR dan mendapati beliau adalah positif untuk Covid-19 pada pada hari sama.

“Beliau tidak menunjukkan sebarang tanda dan gejala dan telah dirujuk ke HUS untuk rawatan lanjut,” ujarnya.

Tambahnya, pengesanan kes ke-579 ini juga telah mewujudkan kluster baharu di tempat kerja yang mana setakat semalam telah melibatkan seramai dua kes disahkan positif Covid-19 iaitu Kluster Syarikat Kejuruteraan Kuching.

“Kawalan dan pencegahan jangkitan merebak sedang giat dijalankan dengan mengenalpasti semua kontak untuk dilakukan saringan Covid-19.

“Dimaklumkan juga tiada kes baharu yang telah sembuh dan discaj dari hospital hari ini (semalam),” katanya.

Beliau berkata, ini menjadikan jumlah keseluruhan kes positif Covid-19 yang telah sembuh dan discaj kekal sebanyak 552 orang atau 95.34 peratus.

“Seramai sembilan orang masih menerima rawatan dalam wad isolasi hospital dan jumlah kematian kekal 18 orang atau 3.11 peratus.

“Hari ini (semalam) sebanyak 45 pengesanan kes yang disyaki (PUI) baharu dilaporkan dan lima kes masih menunggu ujuan makmal,” jelasnya.

Oleh Alexandra Lorna

See author's posts


Teruja kali pertama mengundi

Esther Wong Siu Ning, 19, (gambar) meluahkan rasa gembira kerana pertama kali mengundi di Pilihan Raya Umum (PRU).

Esther berkata, ia merupakan pengalaman berharga untuk dirinya apabila mengundi bagi kawasan P.208 Sarikei, Sekolah Menengah Kebangsaan (SMK) Bandar Sarikei.

Oleh EARL ANEK

See author's posts


AS catat 46,321 kes baharu

WASHINGTON: Johns Hopkins University mengesahkan Amerika Syarikat (AS) mencatatkan tambahan 46,321 kes baharu harian dalam tempoh 24 jam.

Perangkaan institusi berpangkalan di Baltimore itu turut menjelaskan, negara sumber ekonomi terbesar dunia itu turut dikesan menambah sebanyak 532 kematian dalam tempoh sama.

Ketika ini, AS merekodkan sebanyak 4,856,694 keseluruhan kes dengan 158,868 kematian, menjadikan negara paling terjejas di dunia.

Bagaimanapun, perangkaan semalam itu jauh lebih rendah selepas lima hari pada minggu lalu merekodkan lebih 60,000 kes jangkitan baharu harian.

Presiden AS, Donald Trump, dalam taklimat media berkata, keadaan semakin ‘surut’ di beberapa bahagian selatan dan barat AS, malah menyatakan perkembangan adalah ‘sangat meyakinkan’.

Bagaimanapun, sehari sebelum itu, penasihat Covid-19 Rumah Putih, Deborah Birx memberi amaran negara itu sudah memasuki ‘fasa baharu’ pandemik dengan risiko jangkitan di kawasan pedalaman sama seperti di bandar besar.

Setakat semalam, Covid-19 sudah menjangkiti 18,421,785 orang termasuk 696,537 kematian manakala 11,658,093 pesakit disahkan sembuh di 213 negara di serata dunia. – AFP

See author's posts


Kena minta tuah,minta pemanah

GENAP kali bisi pengawa rami enggau begulu gaga ati kenyau ari kelia nyentukka kemaya haritu endang semampai bisi atur ditagaka kena kena bepinta, kena besampika berekat ari Petara.

Nya alai maya pengerami baka Gawai Antu, Gawai Umai, Gawai Tajau, Gawai Burung enggau semua pengerami gaga ati baka Melah Pinang, seiti ari penggal atur pengawa orang kena menggal pengaga ati nya miau pengabang.

KEBUAH MESETI BEBIAU

Mayuh endar kebuah pengabang enda tau enda dibiau.

Kesatu, biau nya kena orang betabarka burung ke jai. Kedua, iya dikereja orang kena ngelalu penatai pengabang mayuh ngichaka sida nya mai tuah, mai limpah ngagai orang ke empu rumah sereta ngagai bala pengabang empu, minta sida sama betuah belimpah baka orang ke empu rumah. Ketiga biau nya mega kena minta kasih ari Petara ngambika meri penyelap enggau pengembap, meri pengerai enggau pengayu ngagai bala mensia mayuh nyengkaum bala pengabang sereta mega orang empu rumah. Reti nya biau bepinta pengerai enggau semua pemanah ke bukai baka minta pengelantang penyenang dalam pengidup.

Biau pengabang tu sigi dipejalaika orang ba pun pengerami, iya nya udah bekau pengabang nyau jenuh udah duduk sereta mega penggal pengawa bukai, nitih atur sebuah-sebuah rumah panjai ke bempu pengawa, tauka orang sepintu bilik ke bempu pengawa, kelebih agi baka dalam pengerami melah pinang.

LEKA BIAU NITIHKA BANSA GAWAI

“Nyadi leka biau pengabang nya mega nitihka pengerami nya. Enti iya Gawai Batu, biau pengabang bisi mega bepinta pemulih bumai betaun, lalu enti maya orang bebiau Gawai Antu, leka biau nya deka muji orang ke empu ruang bilik dulu, udah nya baru muji bala pengabang mayuh ke datai. Mayuh macham leka biau pengabang, laban iya nitih gawa atur pengawa ke alai sida nya ngabang,” ku niang Lemambang Jingan anak Lanchang @ Udang ke dulu menya tebilang landik bebiau di menua Batang Melupa, Saratok.

Udang mansutka jaku tu lebuh berandau enggau penulis urung taun 1979 kelia.

Genteran biau pengabang ke dikena ka chuan dalam lambar tulis tu nya siti ari genteran biau ke selalu agi dikena orang miau pengabang ba menua Batang Ai, Skrang, Batang Lupar, Saribas enggau Krian, kelebih agi pati Saribas baka menua Paku, Rimbas, Padeh enggau Layar, sereta semua ai Krian baka Kabo, Melupa, Kawit, Ulu Krian, Budu, Telik, Awik, Sebelak, Sebetan enggau semua genturung menua Krian ulu, tengah enggau ili.

Uji kitai sama ninga sereta belajar mimit ari biau pengabang ari seiku tukang biau ba sebuah rumah panjai dalam ai Assam di Saratok.

Ooo-ha! Ooo-ha! Ooo-ha!

Sapa ke semetak inggar bemunyi?

Munyi ke masak chagak bedil besi,

Tebah bini tuai kitai, Datuk Musa Giri

Didinga ari tisi langit lati,

Lanji-lanji tengkak sawang.

Ni utai ke semetak inggar didinga?

Munyi ke masak chagak bedil temaga

Tebah Empiang bini Anya

Didinga ari Singapura

Pansa geruda kapal bekejang,

Ngadap ka leka matahari mati.

Nama ke semetak inggar temekung?

Munyi ke masak chagak bedil kelutung.

Tebah Kala Nyepit nya gela Subung,

Didinga ari pun Semambu Ngandung

Kunjung-kunjung nyadi benung Tajau Bujang,

Kebung ka burung tiung lelaki.

Ngangauka Datuk Kanang Langkau Seri Pahlawan,

Puchung begantung nengan bulan,

Gagah Berani nama nuan, tau nangga

Gam gigi gumbang.

Rumbai tu beranak ka Endu Pupu Kebul Bebuli

Tu indu pemadu nama,

Dikumbai Dayang Tekang Mau Tuchi

Rega nengeri siti menua

Beranakka Lulung datai ari

Segupung Ati Tanah

Sembah di kelasah pandan bekuang.

Beranakka Kumang

Nepan di takang apung beluyah

Menyadi Saripah Aka Tuan,

Jadi enggau Sigi Beru Hari

Ninggang kunchi guntur beringgang,

Jadi enggau Sigai Beru Lemai

Ninggang telesai ujan sayang.

Nya orang ngemeran ka batu pesuk

Teman tunjuk jari lima

Ai belambuk ngampuh ka menua.

Nya menua Apai Miga

Betanduk ngena, umba ketapu

Buok galung bauh ngelagetang.

Ari nya baru aku ngangau ka

Ribai ke datai ari tasik besai

Linang ledung,

Betumpu alau, berimbai ruai,

Enggau Menyalin Bungai,

Tutup Temaga Lawai Bunsu Garai,

Berumah di rantau panjai

Tinggang telesai bungai engkuang.

Rumbur ka Sibau rambuk bulu

Menua ampa raya tekebu,

Sebuah tukau bangkung langkau

Menua Lemandau datai ari ngelepau

Gumbang besabung.

Menua pating aur pengerindu

Lendu-lendu maguh ka

Ulu Belimbun Jawa.

Takang buluh ayu ngachuh ka ulu

Putih Menyala.

Nya menua Raja Bangka bedinding ngena

Gumbang menyadi.

Tuan Jandan bedinding hari

Sukadana Bebuli Ati.

Nya betampung enggau menua

Raja Segangga Gunggung

Penyadung Antu Tuah

Berimbai enggau Raja Segangga Ganggai

Penatai Antu Limpah,

Nya jadi enggau Kemeli Kemantan Padi

Diambi mimpi jadi raja.

Jadi enggau Kemelat Tampuk Lensat

Diambi kenyap tinduk lina.

Dia sida mai pengaruh,

Batu lementak bai ngabang

Ngambika tau nyelepak awak

Menua orang.

Batu duri bai ngabang

Ulih nemu di tuki ridan pengerang

Batu pabung mai ngabang

Ulih nemu di lampung tekalung pundang.

Taring uting babi ngelampai

Tanduk rusa mulai,

Gemala panggum tupai

Dibai orang tuai mansang nandai

Selit di punggai puting ilang.

Awakka gayu, awakka guru!

Awakka gerai nyamai!

Raja nguan menua!

Kami minta jalai bidik enggau lansik,

Minta betuah minta belimpah,

Minta gerai minta nyamai

Minta chelap minta embap.

Aku ngangauka Petara Aki, Petara Ini,

Ngangau ka orang ke lama udah lelang,

Lama udah midang,

Sida ke udah parai, ke udah nadai,

Nya dikangau, ditesau,

Nya aku kumbai, aku lambai.

Enda kami busung, enda kami lunggung,

Enda kami tulah, enda kami pimpah.

Ga dikuan aku ditanggam bentuk selung,

Ga kaki aku bediri ngembar ruit pendawan.

Pala aku dibiau selanjau ijau manuk sabung

Dada aku luak tata minyak ai juyung

Ga aku baka paku besurung gelung

Baka tubu besulur rebung

Baka penduk betampung puchuk

Baka tali betampung wi

Baka tengang tampung belembang.

Baka rutan tampung danan.

Kami ngangau ka orang lama parai

Lama udah nadai

Ngangau ka orang ke lama udah midang

Lama udah tumbang.

Tinggang batang tebelian wi.

Ngangau ka orang lama udah nadai

Kena keranjai indai imbuk kedidi

Orang ke lama udah rentap langgar urat

Dandi lelaki.

Orang lama udah suyak tinggang karak

Kepayang padi.

O-ha! O-ha! O-ha!

Kita ke dalam tanah nyenguk naka punggung

Kita ari langit nilik naka rekung

Kita ari ili mudik sebuah bangkung

Kita ari ulu undur sebuah barung.

Kita ngabang piring rendai, piring salai

Kita ngabang piring asi, piring tumpi.

Enti kita bela udah datai, udah nyeluai,

Enti kita bela udah betugung, udah betembung

Dia kita duduk di tikai wi, tikai peradani.

Tikai pandan, tikai rutan.

Nya kitai empuru makai kapu

Kita beranggap, kita nginsap

Tang kita udah makai rendai, makai salai

Kita ngabang, kita mansang

Kita mai ubat serangkap genap

Mai pengaruh kambuh tubuh.

Nya baru ninggalka batu remaung

Ulih nyamah di parung tingkah tebiang

Nya baru ninggalka batu ratai ka Simpurai

Ulih nyamah di ratai buluh temiang.

Nya  baru ninggalka batu pama ke lalau lamba

Ulih nyamah di keresik lansar didendang.

Nya baru ninggalka taring tengiling ka Keling

Dua meling, lapan bekumbang.

Nya baru ninggalka penyelinting

Sangking di tunjuk jari butang

Nya baru ninggalka basilar

Tangkai ka di tandan bau nuking.

Nya baru ninggalka kebal tutup

Nangkup ka adup ruang belakang.

Nya baru ninggalka lansik bidik

Ka betuah enda langkang.

Nya baru ninggalka batu padi

Kebayan puli di mua tibang terentang.

Meri nuan seharitu

Baka batu lulung umbak

Meri nuan seharitu lelijang.  OOha…Ooha…

Oleh TELESA EMPERAN

See author's posts


Dasar sifar Covid-19 bawa masalah sisa plastik

AKTIVIS alam sekitar berkata dasar sifar Covid-19 itu menjejaskan alam sekitar dengan menghasilkan lebihansisa. • Foto AFP

HONG KONG: Polisi kuarantin ketat Hong Kong, yang bertujuan untuk menghentikan penyebaran Covid-19 di sempadan dan dalam komuniti, telah dikritik kerana didakwa merosakkan ekonomi dan kesihatan mental.

Aktivis alam sekitar juga mendakwa dasar itu menjejaskan alam sekitar dengan menghasilkan lebihan sisa.

“Setiap seorang daripada kakitangan di sini memakai PPE lengkap; gaun, sarung tangan, but dan topi.

“Telefon, malah alat kawalan jauh, semuanya telah dibalut dengan selofan,” kata usahawan, Clementine Vaughan, kepada AFP dari hotel kuarantinnya.

Hong Kong melupuskan lebih 2,300 tan sisa plastik sehari, dan dengan kadar kitar semula hanya 11 peratus, kebanyakan sisa masuk ke tapak pelupusan sampah.

Jurucakap kerajaan berkata, mereka menyedari peningkatan sisa buangan sejak Covid-19 bermula, dan menggesa orang ramai untuk mengamalkan gaya hidup hijau semampu mungkin.

Edwin Lau, aktivis bersama kumpulan The Green Earth berkata, pendekatan Hong Kong terhadap Covid-19 mencerminkan kurangnya kesedaran alam sekitar.

“Mereka yang tinggal di hotel kuarantin, mereka bukan kes yang sudah disahkan,” kata Lau, menggesa kerajaan membenarkan kitar semula atau penggunaan semula plastik dari kemudahan kuarantin.

Hong Kong, salah sebuah negara yang memegang dasar sifar Covid-19, telah mengkuarantinkan puluhan ribu orang tahun ini.

Kemudahan dan fasiliti kuarantin dianggap menambah masalah lebihan sisa, apatah lagi semua makanan dibekalkan dan dibungkus dalam beg plastik.-AFP

See author's posts


PDRM Sibu laksana proses sanitasi, nyahcemar

NURZILLA MOHAMAD

SIBU: Susulan peningkatan kes COVID-19, Polis Diraja Malaysia (PDRM) Sibu
telah mengambil langkah proaktif dengan melakukan proses sanitasi dan nyahcemar di
tiga buah balainya di sini.

Ketua Polis Daerah Sibu ACP Stanley Jonathan Ringgit berkata,

kesemua balai yang mempunyai bilik lokap iaitu Balai Polis Sentral, Balai
Polis Sungai Merah dan Balai Polis Sibu Jaya menjalani proses tersebut.

“Langkah ini bertujuan memastikan semua petugas serta orang awam yang
berurusan di balai polis di sini dilindungi dari penularan wabak maut tersebut.

“Selain itu, langkah ini diambil kerana bimbang jika ada di kalangan
orang ramai yang tidak menyedari diri mereka sudah tercemar dengan wabak datang
berurusan di balai-balai polis di sini,” katanya ketika dihubungi,
semalam.

Menurut Stanley, turut menjalani proses semburan nyahcemar ialah di bangunan Cawangan Persenjataan Ibu Pejabat
Polis Daerah (IPD) Sibu.

“Kerja-kerja penyemburan nyahkuman ini dilaksanakan sendiri oleh
anggota polis di balai-balai berkenaan,” ujarnya.

See author's posts


Pastikan haiwan peliharaan diberi vaksin anti-Rabies

KUCHING: Datuk Bandar Majlis Bandaraya Kuching Selatan (MBKS) menyeru agar pemilik haiwan di negeri supaya mengambil peluang yang telah disediakan oleh pihak kerajaan dalam memastikan anjing mereka diberi vaksin anti-rabies.

Datuk Wee Hong Seng berkata, pemilik anjing di negeri ini perlu mengambil inisiatif yang telah dibuat oleh pihak kerajaan di dalam memastikan haiwan peliharaan mereka mendapatkan suntikan vaksin anti-rabies secara percuma yang dianjurkan oleh Jabatan Perkhidmatan Verterinar Sarawak.

Katanya, pemilik anjing harus sedar akan tanggungjawab mereka sebagai pemilik haiwan dalam memastikan haiwan peliharaan mereka selamat dari virus rabies.

“Penyakit rabies masih ada malah ia membahayakan orang ramai, saya menyeru kepada pemilik haiwan supaya melaksanakan tanggungjawab mereka dengan memastikan haiwan mereka diberi vaksin anti-rabies ini supaya haiwan peliharaan mereka tidak jangkit anjing lain dan selamat kepada masyarakat.

“Saya juga berharap agar pemilik haiwan terus bekerjasama untuk membendung penularan wabak rabies di Sarawak. Di program seperti ini semua fasiliti telah disediakan dan yang hanya perlu mereka lakukan adalah datang dan bawa haiwan peliharaan mereka sahaja,” katanya ketika ditemui media semalam.

Terdahulu, Pegawai bahagian Kesihatan Verterinar Dr.Nicholas Jenek berkata, pemilik anjing di negeri ini perlu memanfaat sepenuhnya peluang tersebut bagi membantu kerajaan membendung penularan wabak rabies di Sarawak.

“Setakat hari ini sebanyak 200 ekor anjing yang berjaya diberi suntikan vaksin di program ini. Kita berharap agar lebih ramai lagi pemilik haiwan turut serta dalam program seperti ini di masa akan datang kerana kita mahu pada tahun 2025 Sarawak bebas dari penyakit rabies.

“Pemilik haiwan khususnya anjing diminta tampil untuk membawa haiwan peliharaan masing-masing untuk disuntik vaksin kerana virus rabies ini boleh menjangkiti anjing malah ia turut membahayakan orang ramai.

“Kerjasama daripada semua pihak adalah penting sekiranya ia dilaksanakan oleh Jabatan Perkhidmatan Verterinar Sarawak sahaja tanpa kerjasama daripada orang awan usaha ini adalah sia-sia sahaja,” katanya.

Jelasnya lagi, program yang dibuat hari ini lebih memberi tumpuan kepada haiwan anjing sahaja.

“Manakala bagi pemilik Kuching, mereka boleh mendapatkan vaksin tersebut di klinik verterinar yang berdekatan dengan mereka.

“Selain daripada vaksin, program ini juga turut menawarkan perkhidmatan seperti pembaharuan lesen anjing dan mikrocip kepada haiwan peliharaan,”ujarnya ketika ditemui media pada Program Vaksin besar-besaran di Dewan Masyarakat (MBKS), Semalam.

Dalam pada itu, Jabatan Perkhidmatan Verterinar Sarawak bakal mengadakan sambutan Hari Rabies Dunia pada 17 Oktober 2020 yang bertempat di Dewan Masyarakat MBKS.

Oleh Jeakqleyn Yacho

See author's posts


Karya unik Michael Foo dari bahan makanan

Biasanya seseorang pelukis akan berkarya dengan pelbagai media lukisan seperti cat, arang, pensel, pensel warna, pen dan sebagainya tetapi pelukis yang satu ini pula menggunakan bahan-bahan makanan seperti biji-biji kopi, kacang hijau, kuaci dan spageti.

Hasilnya pula luar biasa kerana karya dari bahan-bahan ini tidak kalah seninya berbanding media lukisan lain, malah menjadikan ia unik dan lain daripada yang lain.

Inilah keistimewaan karya  Michael Foo Chee Ming, 39, seorang pelukis sepenuh masa dan guru seni dari Ayer Itam, Pulau Pinang yang tular karyanya di laman sosial Facebook baru-baru ini.

Foo telah memuat naik potret Perdana Menteri Malaysia, Tan Sri Muhyiddin Yassin yang dihasilkan dari biji-biji kopi dan potret Ketua Pengarah Kesihatan Malaysia,  Tan Sri Dato’ Seri Noor Hisham Abdullah yang dihasilkan dari biji-biji kacang hijau dan biji-biji kopi.

Selepas itu  pula, Foo kemudian menghasilkan potret seniman agung Tan Sri P. Ramlee, juga dari biji-biji kopi dan terbaharu pula, menggunakan spageti dan sosnya untuk menghasilkan potret seorang wanita cantik.

Berkongsi pengalamannya menghasilkan karya-karya ini dengan Utusan Sarawak, Foo berkata idea untuk berkarya dengan bahan makanan ini timbul selepas beliau terlibat di dalam satu pertandingan kuaci pada April lalu.

“Saya ingin mencipta satu unikan yang unik , namun tanpa disangka lukisan Ketua Pengarah Kesihatan Malaysia yang dihasilkan dari kuaci itu menjadi tular.  Dari situ saya buat lagi karya lain seperti Tan Sri P. Ramlee menggunakan biji-biji kopi,” kata beliau.

Bercerita lebih lanjut tentang karyanya ini, Foo berkata beliau memilih potret untuk karyanya kerana imej lebih ‘menjadi’ , selain mempunyai makna tersendiri untuk dirinya.

“Sebagai contoh, saya melukis potret Dr. Nor Hisyam kerana saya ingin mendedikasikan penghargaan dan ucapan terima kasih di atas pengorbanan dan jasa beliau kerana menjadi wira untuk Malaysia ketika berdepan dengan pandemik Covid-19 ini,” kata beliau.

Sebelum melukis, beliau akan mencari gambar-gambar subjek yang sesuai dan kemudian melakarnya di atas kertas A3.  Selepas itu, beliau akan melekatkan bahan-bahan lukisannya itu satu persatu di atas kertas dengan gam.

“Purata masa antara lapan hingga 10 jam diperlukan untuk menyiapkan satu-satu karya,” kata Foo yang telah melukis sejak usia lapan tahun dan menajamkan ilmunya dari pemerhatian sehari-hari dan pengalaman sendiri.

Ditanya bahan mana yang sukar untuk digunakan, Foo berkata setiap bahan ada kekangannya yang tersendiri.  Biji-biji kopi dianggapnya paling sukar kerana saiznya besar, manakala biji-biji kacang hijau mengambil masa yang agak lama kerana  terlalu halus.

Selepas berkarya dengan biji-biji kopi, kacang hijau dan kuaci,  sasaran beliau seterusnya adalah potret penyanyi tersohor negara, Datuk Siti Nurhaliza dengan menggunakan biji-biji saga.

Foo akan menyimpan setiap karya, malah berharap dapat menyerahkan sendiri karya uniknya ini kepada si empunya wajah yang dipotretnya.

“Saya amat berharap dapat berjumpa dengan Dato’ Seri Nor Hisyam dan Tan Sri Muhyiddin Yassin untuk menyerahkan potret-potret mereka.  Sambil itu, saya akan terus berkarya dan selepas ini mungkin saya akan memfokus kepada potret bintang-bintang terkenal,” kata beliau.

Oleh HAINI DARANI

See author's posts


PRU-15: Lapor berita tanpa langgar etika, undang-undang

KUALA LUMPUR: Petugas media di negara ini diingatkan supaya melaporkan berita secara bertanggungjawab tanpa melanggar etika dan undang-undang yang berkaitan sepanjang membuat liputan Pilihan Raya Umum Ke-15 (PRU-15).

Menteri Komunikasi dan Multimedia, Tan Sri Annuar Musa berkata, penyampaian maklumat yang cepat, tepat serta difahami rakyat adalah sebahagian daripada pendekatan menjayakan proses demokrasi berparlimen di Malaysia.

“… dalam saat begini, banyak juga pemberitaan yang akan melanggar etika tertentu dan menggunakan kesempatan untuk membuat hasutan dan sebagainya… peringatan yang hendak kita diberikan ialah sebagai sebuah negara yang mempunyai undang-undang dalam suasana kebebasan media, jangan melanggari mana-mana peraturan serta undang-undang sedia ada.

“Ini kerana walaupun dalam keadaan musim pilihan raya dan kerajaan sementara namun kedaulatan undang-undang masih perlu dijunjung,” katanya kepada pemberita selepas menyampaikan amanat kepada  petugas media Radio Televisyen Malaysia yang akan bertugas pada PRU-15 di sini, hari ini.

Beliau turut menasihati semua petugas media agar mematuhi peraturan dan undang-undang serta memberi kerjasama kepada Suruhanjaya Pilihan Raya dan Polis Diraja Malaysia sepanjang musim PRU-15.

Mengenai liputan PRU-15, Annuar berkata, media luar juga akan diberi peluang untuk membuat liputan dan menyampaikan laporan berlandaskan tahap profesionalisme yang tinggi.

“… kita akan mudahkan seberapa boleh bagi semua warga media, baik elektronik, cetak dan juga media sosial asalkan pelaporan itu adalah pelaporan yang cukup bertangggungjawab,” katanya. – Bernama

See author's posts


Hayati sejarah pembentukan Malaysia

KABONG: Hari Malaysia yang disambut pada 16 September setiap tahun bertujuan memperingati penubuhan Persekutuan Malaysia yang menyatukan Persekutuan Tanah Melayu, Sabah, Sarawak dan Singapura pada 1963.

Berucap dalam Program Sambutan Hari Malaysia Peringkat Daerah Kabong, Ahli Dewan Undangan Negeri (ADUN) Kabong, Mohd Chee Kadir berkata dengan pembentukan negara yang memiliki pelbagai etnik dan budaya masa kini, semangat cintakan negara perlu disemat di dalam jiwa agar Malaysia bertambah aman dan harmoni.

“Tanpa penghayatan dan pemahaman sejarah kemerdekaan negara yang telah membawa kepada pembentukan Malaysia, sambutan Hari Malaysia hanyalah sekadar ‘hari cuti umum’.

“Tarikh 16 September itu sangat relevan kepada seluruh rakyat Malaysia kerana kemerdekaan yang kita kecapi hari ini tidak mungkin berlaku sekiranya negara kita masih lagi di bawah cengkaman kolonial British.

“Justeru, sambutan Hari Malaysia juga wajar kita gunakan untuk memperingati jasa dan sumbangan para pemimpin dan pahlawan negara terdahulu yang telah berjuang mengangkat martabat dan maruah bangsa dan negara daripada belenggu penjajahan asing.

“Agenda kemerdekaan itu sendiri bersifat berkesinambungan, khususnya bagi mengukuhkan perpaduan dan keharmonian antara kaum di Malaysia, yang mana Hari Malaysia mempunyai peranan besar sebagai asas pembinaan semangat kebangsaan,” katanya.

Beliau berkata demikian ketika berucap merasmikan Sambutan Hari Malaysia Peringkat Dewan Undangan Negeri (DUN) Kabong bertempat di Pantai Tanjung Kembang kelmarin.

Chee Kadir berkata memang wajar sambutan Hari Malaysia disambut setiap tahun kerana ia akan memperingatkan rakyat bahawa melalui pembentukan Malaysia, rakyat di Sabah dan Sarawak telah mencapai kemerdekaan dan bersatu hati serta berganding bahu dengan rakyat di Semenanjung untuk membina sebuah negara yang maju dan bersatu padu.

Beliau berkata untuk menyambut Hari Malaysia rakyat termasuk ahli politik perlu mengetepikan perbezaan politik masing-masing untuk sama-sama menyambut hari keramat itu.

“Perbezaan fahaman politik tidak seharusnya membatalkan hasrat dan memadamkan semangat atau menjadi halangan kita untuk sama-sama menyambut Hari Malaysia,” katanya.

Dalam pada itu, Chee Kadir turut menyeru penduduk di kawasan DUN Kabong untuk bersatu hati, mengekalkan perpaduan serta mengeratkan hubungan silaturrahim sesama mereka.

Beliau berharap penduduk kampung tersebut memberi sokongan padu yang tidak berbelah bagi kepada kerajaan Gabungan Parti Sarawak (GPS) di bawah kepimpinan Ketua Menteri Sarawak, Datuk Patinggi Abang Johari Tun Openg.

Terdahulu, majlis dimulakan dengan Konvoi Hari Malaysia yang disertai oleh 200 buah motosikal Pembawa Bendera Jalur Gemilang, Bendera Sarawak Dan Bendera GPS bermula dari pekan Kabong hingga ke Roban dan berakhir ke Pantai Tanjung Kembang Kabong.

Turut diadakan pameran daripada agensi-agensi kerajaan seperti Jabatan Bomba Dan Penyelamat Saratok, Jabatan Pengangkutan Jalan Betong, Pihak Agensi Anti Dadah Kebangsaan Bahagian Betong dan Hospital Saratok.

Chee Kadir kemudiannya merasmikan Padang Petanque di Pantai Tanjung Kembang serta turut merasmikan Perlawanan Petanque Tertutup Kabong dan jemputan Saratok.

Dalam pada itu, sebanyak 11 buah Jet Ski telah melakukan persembahan yang memulakan perjalanan dari bandar Sibu terus ke Kabong dengan menggunakan laluan laut.

Selain itu aktiviti MCK Mini Autoshow juga diadakan dan mendapat sambutan ramai anak muda dari kawasan Kabong dan kawasan lain.

Oleh Adi Safarman

See author's posts


Ekonomi Sarawak perlu cecah 6-8% setiap tahun

KUCHING: Sarawak perlu menggapai pertumbuhan ekonomi enam hingga lapan peratus setiap tahun untuk menggandakan saiz ekonomi kepada RM282 bilion menjelang 2030.

Premier Sarawak, Datuk Patinggi Tan Sri Abang Johari Tun Openg berkata kerajaan Sarawak terus komited untuk mewujudkan persekitaran mesra perniagaan kepada pelabur.

“Berdasarkan prestasi ekonomi Sarawak pada 2022 dengan pertumbuhan dianggarkan 5.5 hingga 6.5 peratus, sasaran ini berada dalam jangkauan.

“Hasil negeri kita untuk 2022 dianggarkan pada RM10.159 bilion adalah yang terbesar setakat ini dalam sejarah ekonomi Sarawak dan kita akan terus mencatatkan peningkatan hasil yang dianggarkan pada RM11.035 bilion untuk tahun depan,” katanya.

Beliau berkata demikian ketika berucap pada majlis Anugerah Usahawan Sarawak 2022 (EOYS) di sebuah hotel di sini, malam tadi.

Sementara itu, Premier Sarawak berkata kerajaan Gabungan Parti Sarawak (GPS) amat menyedari kesukaran yang dihadapi komuniti perniagaan akibat wabak Covid-19 sebelum ini.

Oleh sebab itu, katanya, bantuan terkini adalah melalui Bantuan Khas Sarawakku Sayang (BKSS) 9.0 di mana sejumlah RM700 juta telah diluluskan untuk melaksanakan inisiatif Variasi Harga (VOP).

Katanya, kunci untuk merealisasikan Sarawak sebagai ekonomi maju menjelang 2030 ialah penglibatan perniagaan tempatan dalam melabur dalam projek di Sarawak.

“Kerajaan GPS akan meningkatkan usaha dalam mempromosikan keusahawanan dan pelaburan di kalangan rakyat Sarawak yang berminat untuk membangun dan melaksanakan projek mereka,” katanya.

Majlis EOYS dianjurkan oleh Kementerian Perdagangan Antarabangsa dan Industri, Perindustrian Terminal dan Pembangunan Usahawan (MINTRED) bersama Dewan Perniagaan Perindustrian Sarawak (SCCI) sempenaUlang Tahun Ke-70 SCCI.

Untuk rekod, Dato Sri Tay Chin Kin telah menerima Anugerah Usahawan Cemerlang.

Oleh NUR AIN OTSMAN

See author's posts


Tiga anggota polis antara 152 individu ditahan positif dadah

KUCHING: Seramai 204 individu terdiri daripada warga tempatan dan asing diperiksa dan 152 termasuk tiga daripadanya anggota polis berpangkat ASP, Sarjan dan Lans Koperal antara suspek ditahan positif dadah di sebuah pusat hiburan Padungan.

Kesemua suspek ditahan iaitu 181 warga tempatan melibatkan 122 lelaki dan 59 perempuan selebihnya 23 perempuan warga asing dari Thailand, Indonesia, Vietnam dan China (14 daripada mereka positif dadah) berusia 19 hingga 54 tahun.

Kegiatan sindiket didalangi warga asing dan tempatan itu terbongkar susulan penahanan lapan individu dipercayai pengedar dadah menerusi operasi dijalankan Polis Diraja Malaysia (PDRM), 25 Jun lalu sekitar 1.20 hingga 6.00 petang.

Pesuruhjaya Polis Sarawak Datuk Mohd Azman Ahmad Sapri pada sidang media sebentar tadi berkata,  dadah dan aset disita bernilai RM1.4 juta.

Menerusi penahanan itu, pelbagai jenis dadah dirampas termasuk 12 bungkusan serbuk disyaki dadah jenis Methamphetamine dianggarkan seberat 540 gram.

Salah seorang daripada lapan pengedar yang ditahan adalah seorang warga emas yang bekerja di pusat hiburan dan membekalkan dadah kepada pelanggan.

“Sebanyak 45 paket jus berisi serbuk disyaki eskasty (anggaran berat 2,085.90 gram), 63 biji pil disyaki dadah jenis escasty seberat 25.20 gram, satu paket plastik berisi chumbs disyaki dadah jenis Ketamin (anggaran berat 20 gram) dirampas daripadanya.

“Kesemua dadah milikinya dianggarkan RM197,458 dan boleh digunakan oleh 8,877 penagih dadah.

“Pada masa sama, polis juga merampas harta benda pengedar bernilai RM1,171,490 termasuk empat kenderaan iaitu Toyota Camry, Land Rover, Lexus, BMW, barang kemas emas, beg tangan berjenama, telefon bimbit, jam tangan berjenama Rolex dan wang tunai RM30,650.

“Kesemua suspek direman untuk siasatan lanjut dan akan berdepan hukuman mati mandatori jika sabit kesalahan mengikut Seksyen 39B Akta Dadah Berbahaya 1952.

Mereka yang didapati positif akan didakwa mengikut Seksyen 15(1)(a) Akta Dadah Berbahaya 1952.

Mohd Azman menegaskan bahawa polis akan meneruskan serbuan sedemikian dan pasti akan mengambil tindakan tegas terhadap pengedar dadah.

Beliau menggesa orang ramai membantu menyalurkan maklumat bagi menghapuskan ancaman dadah.

Turut hadir pada sidang media, Timbalan Pesuruhjaya Polis Sarawak DCP Dato Mancha Ata dan Ketua Jabatan Siasatan Jenayah Narkotik Sarawak Wong Ing Fung.

Oleh Connie Chieng

See author's posts


PETARA, ANTU! • Kuasa Mistik Antu Bunsu Petara

Tusun Ke-17

NAKA ke diatu utai ti udah dipansik aku bepelasarka penemu litericha, agama Monoteismse, Politeisme, Panteisme, Animisme enggau Sains Spiritual (Spiritual Science), kuasa dunya mistik tauka ‘alam ghaib’ tau dibagi ngagai tiga raban iya nya: i. Kuasa mistik Petara (God, Almighty, Tuhan, Allah Taala) ii. Kuasa mistik Antu Bunsu Petara (Dewa Dewi) iii. Kuasa mistik Antu [Sitan, Jin, Iblis, Sihir, enggau ti bukai ] Ba Tusun Ke-17 tu aku agi mai kita nampung pansik pasal Kuasa Dunya Mistik Antu Bunsu Petara. Sekali tu, aku agi nampung pasal kitai Iban ti agi megai agama adat tauka disebut sekeda orang pengarap lama. Iya bepun ari ajar Sengalang Burong enggau Orang Panggau Liabu enggau Gelong. Pengarap tu mudah dikelala ari kereban ti disebut PIRING enggau pengawa Gawai.

Nya alai, kitai Iban ti agi megai pengarap nya, patut minta bantu Lemambang tauka Manang. Anang sengapa gaga, anang semina ngudah aja, anang tinchai aja laban Antu Bunsu Petara endang amat bisi lalu agi bekaul enggau mensia dunya tang…semina enggau pemendar Petara (God Almighty) aja. Enti Gawai nya enda betul, salah atur, kada sida nya deka datai, dih? Enti Gawai nya jai tuju, saru penemu, kada sida nya enda ringat, nyida, nganu sereta ngemedis, dih?

GAWAI SANDAU HARI

Sebedau pengawa berengkah pekakas ti patut dikena ngintu Gawai Sandau Hari nya endang udah disediaka orang ti empu pengawa nya. Seiku babi udah lading-lading di baruh langkau mit ti digaga ba ujung tanju. Perengka piring endang udah sedia dibantaika ba tikai di tanju. Sebatang teresang endang udah didirika ba benung tanju, diiyas enggau daun sabang, buah pinang enggau tambai. Seiku orang ti udah dipadu, endang sedia nyabut penatai pengabang enggau ai basu kaki di tanju maya nya.

Tengah hari nya, dua iku orang ti udah dipadu nyadi tuai gawai nya endang iya Lemambang: Tuai Rumah Takin seduai Tuai Rumah Jinggut lalu ngaga kelingkang piring. Udah kelingkang tembu digaga pengawa miring pan belabuh. Maya ti miring nya, seiku agi Lemambang pan nyadaka biau iya. Orang ti empu pengawa nya pan duduk ba atas selebuan tawak minta berekat Lemambang. Leka biau iya endang madahka diri ngangauka Antu Bunsu Petara baka bala sida Sengalang Burong tujuh iku diri menyadi, Orang Panggau Libau enggau Orang Gelong.

MINTA BEREKAT PETARA

“Kita ti datai pia mega, anang tubuh puang, tubuh magang. Kita mai pengaruh gembar tubuh, mai ubat teruba ingat…”

Nya munyi sekeda leka sampi Lemambang. Enggau simpul jaku ti pandak, iya minta Antu Bunsu Petara ti datai nya merekat Tuai Rumah Lanting ti empu Gawai nya. Kenu ku iya, Gawai Sandau Hari nya mega kena iya meri basa ngagai YB Tan Sri Datuk Amar Dr. James Masing ti datai maya “Majlis Pemimpin Bersama Rakyat” di rumah iya maya nya.

Udah tembu bebiau seiku indai tuai orang ti dipilih orang ke empu pengawa nya pan meri babi mandi, nyugu lalu diberi makai piring mega. Tuju nya, awakka babi nya ngembuan atau ti manah sereta benasit. Udah tembu miring, atur pengawa nganjung lalu manggaika piring pan berengkah. Piring nya dianjung ngagai endur ti udah ditagaka sida. Sepinggai piring nya diengkah ba teresang ba tengah tanju nya.

NGERANDANG JALAI

Udah tembu pengawa nya, Lemambang seduai Tuai Rumah Lanting pan nguluka dua tiga iku orang bukai ngerandang bejalai niti ruai. Pengawa nya kena sida bebasa sereta nguluka pengabang Antu Bunsu Petara ti datai ngabang ngagai Gawai nya. Sida ti ngerandang nya, endang sedia enggau tabuh, tambai enggau seiku manuk ti ditanchang ba tambai nya.

Udah nya pengawa ngayang babi ngena sangkuh pan berengkah. Udah babi mati, atau babi nya pan diulih enggau naka penyimat, takutka atau babi nya rusak. Pengawa tu endang dikereja orang ti landik sereta telaba meruti babi. Atau babi nya tadi pan disambut indai tuai orang ti meri babi nya makai sereta mandi tadi. Udah nya sida ti tuai-tuai sereta bisi penelaba ngelala nasit baa tau babi nya pan bepedaka atau babi nya. Manah atau babi nya ku sida, lebih-lebih agi bagi telesit enggau empu nya. Nya nunjukka orang ti empu pengawa nya deka gerai nyamai, gayu guru sereta betuah belimpah. Ukai pia aja kenu ku sida, nasit pengabang ti dipebasaka ti niki Rumah Lanting maya nya mega manah. Dalam agama adat Iban, temuai ti dipebasaka sida serumah nya mega disambut ngena adat miring. Tuju pengawa nya minta Petara tang nengah Antu Bunsu Petara merekat pengabang ke datai. Arapka kitai Iban mereti lalu enda bekelikuh pasal agama pangan diri ti bebida nya.

Pia mega, munyi aku dulu suba, sekali agi ku madah, tuju aku mai kita macha tauka mansik pasal dunya misteri tauka mensia mistik, ukai aku deka mai kita nyembah Antu tauka Antu Bunsu Petara tang tetap nyembah petara (God Almighty, Tuhan Allah Taala) taja kitai ngena chara ti bebida.

See author's posts


Projek mega diteruskan

PREMIER Sarawak, Datuk Patinggi Tan Sri Abang Johari Tun Openg melawat pameran pada majlis perasmian sambutan Hari Hutan Antarabangsa 2022 Peringkat Negeri Sarawak di Pusat Penyelidikan Hutan Industri (IFRC) di Jalan Puncak Borneo, semalam. • Foto HERRIEY NAHA

KUCHING: Di sebalik tindakan Kerajaan Persekutuan mahu menangguhkan pelaksanaan projek mega, Sarawak pula tidak berganjak untuk meneruskannya.

Premier Sarawak, Datuk Patinggi Tan Sri Abang Johari Tun Openg berkata semua projek mega yang dibiayai Kerajaan Sarawak sendiri akan diteruskan seperti biasa tahun ini.

Ini katanya, kerana kerajaan Sarawak mempunyai dana bagi tujuan itu.

“Saya tidak pasti berapa banyak projek mega di negeri ini yang dipegang oleh Kerajaan Persekutuan.

“Tetapi, saya memberi jaminan bahawa projek mega yang dibayai oleh Kerajaan Sarawak akan tetap diteruskan seperti biasa tahun ini,” katanya.

Beliau berkata demikian ketika ditemui media selepas merasmikan sambutan Hari Hutan Antarabangsa 2022 Peringkat Negeri Sarawak di Pusat Penyelidikan Hutan Industri (IFRC) di Jalan Puncak Borneo, semalam.

Semalam, Menteri Di Jabatan Perdana Menteri, Datuk Seri Mustapa Mohamed, berkata kerajaan mempertimbang untuk menangguhkan pelaksanaan projek mega bagi mengimbangi perbelanjaan berkaitan subsidi yang dianggarkan mencecah RM77.3 bilion tahun ini.

Ia antara langkah yang boleh dikaji dan dipertimbangkan bagi memastikan kedudukan kewangan negara kekal kukuh memandangkan wujud keperluan untuk melindungi kebajikan rakyat dengan meneruskan pemberian subsidi.

Abang Johari tidak menyebut atau menyenaraikan projek mega yang sedang dilaksanakan di negeri ini atas pembiayaan kerajaan Sarawak sendiri.

Difaham, antara projek mega yang sedang dilaksanakan ialah pembinaan jambatan dengan kos RM5 bilion.

Pembinaan tujuh jambatan terbabit sudah bermula, iaitu Jambatan Paloh dan Batang Lassa di Daro (kedua-duanya siap awal sebelum 2025 iaitu tahun depan), Jambatan Sungai Krian di Saratok, Jambatan Saribas di Pusa, Jambatan Kemena di Bintulu, dan Jambatan Rambungan di Lundu.

Projek jambatan Batang Lupar dengan kos RM848 juta pula dijangka siap sepenuhnya menjelang 2025.

Sebelum ini, Sarawak sudah menerima RM8.52 bilion melalui kutipan hasil Cukai Jualan Negeri (SST) ke atas produk petroleum dan gas sejak 1 Januari 2019.

Oleh NUR AIN OTSMAN

See author's posts